Η γένεση της νεώτερης ελληνικής ζωγραφικής, Από τη Συλλογή της Τράπεζας της Ελλάδος - PDF\nΗ γένεση της νεώτερης ελληνικής ζωγραφικής, Από τη Συλλογή της Τράπεζας της Ελλάδος\nDownload "Η γένεση της νεώτερης ελληνικής ζωγραφικής, 1830-1930 Από τη Συλλογή της Τράπεζας της Ελλάδος"\n1 Η γένεση της νεώτερης ελληνικής ζωγραφικής, Από τη Συλλογή της Τράπεζας της Ελλάδος Η έκθεση πινάκων της Συλλογής της Τράπεζας της Ελλάδος δεν φιλοδοξεί να στοιχειοθετήσει την πορεία της ελληνικής ζωγραφικής κατά την αφετηρία της, και διότι µικρό µόνο µέρος από τη συλλογή αυτή εκτίθεται και διότι σηµαντικοί ζωγράφοι και πίνακες, που θα καθιστούσαν ακριβέστερη την εικόνα, ελλείπουν. Η έκθεση παρέχει δείγµατα µόνο του έργου σπουδαίων εκπροσώπων της ελληνικής ζωγραφικής κατά την περίοδο εν υπάρχει οµοφωνία µεταξύ των ερευνητών ως προς την αρχή της νεώτερης ελληνικής ζωγραφικής. Τοποθετείται αυτή είτε στα µέσα του 17ου αιώνα, οπότε περιλαµβάνει µέρος της υστεροβυζαντινής ζωγραφικής, είτε στον 18ο, οπότε αναφέρεται στην ιταλίζουσα ζωγραφική των Επτανήσων, είτε τέλος, κατά την επικρατέστερη άποψη, στις πρώτες δεκαετίες του 19ου αιώνα, µετά την ίδρυση του ελληνικού κράτους. Το παρελθόν της νεοελληνικής ζωγραφικής, υστεροβυζαντινό ή ιταλίζον, είναι πλούσιο σε έργα αγιογραφίας και κοσµικής τέχνης, όπου διαφαίνονται οι επιδράσεις της ύστερης Αναγέννησης, οι αναζητήσεις των τοπικών ζωγράφων, ιδίως της Κρήτης και της Επτανήσου, η ευφάνταστη οργάνωση πολυπρόσωπων συνθέσεων και η διεισδυτική ψυχογραφία των προσωπογραφιών. Στο παρελθόν αυτό πρέπει να συγκαταλεγεί και η λαϊκή τέχνη, ακµαιότατη καθ' όλη τη διάρκεια του 19ου αιώνα, η οποία κατά το τέλος του έδωσε έναν κορυφαίο εκπρόσωπό της, γνωστό και στην Ευρώπη, τον Θεόφιλο Χατζηµιχαήλ ( ). Αυτό που πρέπει να επισηµανθεί είναι ότι, ήδη από την πρώτη περίοδο του βίου της, η ελληνική τέχνη διακόπτει µε το βυζαντινό παρελθόν της και τίθεται ως τέχνη καθαρώς ευρωπαϊκή. Η στροφή προς την Ευρώπη θα γίνει µε τόλµη και περίσκεψη, ενώ η θεώρηση του παρελθόντος θα επανέλθει αρκετά αργότερα ως αναζήτηση της ελληνικής ταυτότητας και πηγή εµπνεύσεως. Η ζωγραφική των πρώτων µετεπαναστατικών χρόνων, µε κύριους εκπροσώπους τον Θεόδωρο Βρυζάκη ( ) και τον ιονύσιο Τσόκο ( ), έχει ως θέµα γεγονότα του πρόσφατου ηρωικού παρελθόντος: πολεµικές σκηνές από τον αγώνα εναντίον των Τούρκων και προσωπογραφίες αγωνιστών. Πρέπει να παρατηρηθεί ότι τα έργα της πρώτης κατηγορίας δεν είναι ιδιαιτέρως άφθονα ούτε απεικονίζουν σκηνές έντονου πολεµικού πάθους ή ακραίας βιαιότητας, όπως µαρτυρούνται σε έργα ξένων φιλελλήνων ζωγράφων. Τις επιχειρήσεις των Ελλήνων εναντίον των Τούρκων περιέγραψε προπάντων η θαλασσογραφία της επόµενης περιόδου. Ο Κωνσταντίνος Βολανάκης ( ) και ο Ιωάννης Αλταµούρας ( ), µε πίνακες ναυµαχιών και πυρπολήσεων, έδωσαν το µέτρο του Αγώνα. Στον πίνακα του Βρυζάκη Καραούλι, η κλασικίζουσα ροµαντική τέχνη του, επιρρεπής στην καλλιγραφική απόδοση προσώπων και πραγµάτων και την εξιδανίκευση, έδωσε µια ιδεατή εικόνα των αγωνιστών. Αντιθέτως, το βαρύ, πλαστικό και ευκίνητο ύφος του Τσόκου σκιαγράφησε µε αδρότητα και πειθώ τον γηραιό άρχοντα. Η άνοδος στο θρόνο του ελληνικού κράτους του Όθωνα (1833), γιου του Λουδοβίκου Α' της Βαυαρίας, θερµού φιλέλληνα, θα στρέψει τους Έλληνες καλλιτέχνες προς το Μόναχο, ενώ η ίδρυση του Σχολείου των Τεχνών (1837), στο οποίο θα διδάξουν Έλληνες και ξένοι καθηγητές, θα ενισχύσει την προτίµηση αυτή. Το Μόναχο δεν είναι ο µόνος πόλος έλξεως των Ελλήνων - θα µεταβούν επίσης στην Κοπεγχάγη, τις Βρυξέλλες ή το Παρίσι - είναι όµως ο ισχυρότερος και επίσης η πόλη που φιλοξένησε τους περισσότερους σπουδαστές της τέχνης. 'Αµεση και φυσική συνέπεια είναι η διείσδυση των γερµανικών ρευµάτων στην Ελλάδα κατά τη δεύτερη πεντηκονταετία του αιώνα. Το Μόναχο κρίνεται ενίοτε αυστηρά. Θεωρείται ότι µετέδωσε στους Έλληνες το πνεύµα ενός άγονου ακαδηµαϊκού συντηρητισµού, κατά την περίοδο µάλιστα που στο Παρίσι εκαλλιεργείτο η νέα, γεµάτη ζωή, τέχνη του ιµπρεσιονισµού. Σήµερα, εξίσου άγονη είναι η σχετική συζήτηση. Ορθότερο φαίνεται να επισηµανθούν τα θετικά στοιχεία που πρόσφερε η γερµανική παιδεία και να σηµειωθεί η ικανότητα των καλλιτεχνών, αφού επωφελήθηκαν από αυτή, να αποδεσµευθούν από ό,τι στείρο προσέλαβαν. Αυτό που οφείλεται στην Ακαδηµία του Μονάχου, ψυχή της οποίας ήταν ο Karl von Piloty (1826-\n2 1886), είναι η εµπέδωση µιας στέρεης τεχνικής, η άσκηση στο σχέδιο, το χρώµα και την αφήγηση. Μολονότι σαφής είναι η ροπή της προς την αναπαράσταση της ιστορίας και την προσωπογραφία, καθόλου δεν περιόρισε τις θεµατικές επιλογές των σπουδαστών ούτε ανέστειλε τη δηµιουργία του προσωπικού ύφους. Το ιδίωµα µε το οποίο εκφράζεται η πλειονότητα των τροφίµων της Ακαδηµίας, και το οποίο οι Έλληνες µετέφεραν στη σχολή της Αθήνας, επικράτησε να ονοµάζεται «ακαδηµαϊκός ρεαλισµός». Η θεµατογραφία που καλλιεργείται στην Ελλάδα κατά το δεύτερο µισό του 19ου αιώνα δεν διαφέρει από εκείνη άλλων ευρωπαϊκών χωρών. Προέχει η ηθογραφία µε την απεικόνιση του βίου των αστικών κέντρων και, προπάντων, της υπαίθρου. Περιγράφονται η αγροτική και ποιµενική ζωή, οι καθηµερινές εργασίες, οι εορτές και το πένθος. Έµφαση δίνεται στην απόδοση του αρχιτεκτονήµατος, της τοπικής φορεσιάς, των αντικειµένων. Ακολουθεί η προσωπογραφία, η οποία µετατοπίζει το ενδιαφέρον της από τον αγωνιστή στον έµπορο και τον πλούσιο αστό. εν είναι καθόλου σπάνια η καλή ψυχογραφική αποτύπωση του εικονιζοµένου. Η τοπιογραφία και η νεκρή φύση, διστακτικά στην αρχή, µε άνεση αργότερα, κερδίζουν την προτίµηση των εργαστηρίων. Σποραδικά καλλιεργείται από διάφορους καλλιτέχνες, ζωγράφους και χαράκτες, η ερειπιογραφία. Ο Βικέντιος Λάντσα ( ), Ιταλός ζωγράφος που κατέφυγε στην Ελλάδα διωκόµενος από την πατρίδα του και διέπρεψε στην Αθήνα, κατέστησε το ερείπιο αποκλειστικό σχεδόν θέµα της τέχνης του. Η ζωγραφική του, η οποία παραπέµπει στο έργο των περιηγητών, αποδίδει µε ακρίβεια αλλά και συναισθηµατική έξαρση τα λείψανα της αρχαιότητας. Οι υδατογραφίες του συλλαµβάνουν κατά τρόπο µοναδικό το αττικό φως επάνω στα µάρµαρα. Οι Έλληνες που συνιστούν το καίριο σηµείο αναφοράς ως ζωγράφοι του Μονάχου είναι οι: Νικηφόρος Λύτρας ( ), Κωνσταντίνος Βολανάκης ( ), Νικόλαος Γύζης ( ) και Γεώργιος Ιακωβίδης ( ). Όλοι τους εκπροσωπούνται στην έκθεση. Η τέχνη τους αποκαλύπτει διαφέρουσες αλλά ισχυρές καλλιτεχνικές προσωπικότητες, των οποίων το µέτρο δεν είναι δυνατόν να εκτιµηθεί από τα εκθέµατα. Εκτός από τον Γύζη, ο οποίος παρέµεινε στη Γερµανία και δίδαξε στην Ακαδηµία του Μονάχου, οι άλλοι τρεις επέστρεψαν στην Ελλάδα και δίδαξαν στη Σχολή Καλών Τεχνών. Η διδασκαλία και η τέχνη τους σφράγισαν την εικαστική παιδεία της περιόδου. Γενάρχης της νεοελληνικής ζωγραφικής ο Λύτρας, κάτοχος ενός ρωµαλέου ιδιώµατος και δάσκαλος µε εξαιρετικές δυνατότητες, πραγµατεύθηκε ένα ευρύτατο θεµατογραφικό φάσµα, µε ιδιαίτερη έµφαση στην ηθογραφία, όπου και απέδωσε µε γνησιότητα τον άνθρωπο και τον βίο της εποχής του. Ο πίνακας µε τον Νασρεντίν Χότζα προέκυψε µετά το ταξίδι που πραγµατοποίησε ο ζωγράφος µε τον Νικόλαο Γύζη, το 1873, στη Μικρά Ασία. Οι δύο καλλιτέχνες µελέτησαν την Ανατολή, οικεία άλλωστε και στους δύο από τα κατάλοιπα της τουρκικής κατοχής στην Ελλάδα, και επέστρεψαν µε άφθονο εικονογραφικό υλικό. Αν και περιορισµένων διαστάσεων, το έργο επιτρέπει να εκτιµήσουµε τις χαρακτηρολογικές ικανότητες του καλλιτέχνη και τις χρωµατικές προτιµήσεις του. Έγινε ήδη λόγος για τον Κωνσταντίνο Βολανάκη και τη ναυτική πολεµική θεµατογραφία του. Εισηγητής της τοπιογραφίας στην Ελλάδα, ο Βολανάκης αναδεικνύεται ο κορυφαίος Έλληνας θαλασσογράφος του 19ου αιώνα. Έµπειρος προσωπογράφος του καραβιού, απέδωσε µε ευαισθησία και τις διακυµάνσεις της θαλασσινής ατµόσφαιρας. Στο έργο του αναγνωρίζεται, αφοµοιωµένη θαυµάσια, η ευρωπαϊκή θαλασσογραφία, µε δεσπόζουσες την ολλανδική σχολή του 17ου αιώνα και τη γαλλική του 17ου και του 18ου. Τα δύο έργα που εκτίθενται, αντιπροσωπευτικά της ήρεµης τέχνης του, συµπυκνώνουν τις αρετές του σε ό,τι αφορά την ακρίβεια και τη λεπτότητα της περιγραφής και την ποιητική ατµόσφαιρα του λιµενικού χώρου. Ο Γύζης έζησε το µεγαλύτερο µέρος της ζωής του στο Μόναχο, επισκεπτόµενος σποραδικά µόνο την Ελλάδα. Ισχυρά εξαρτώµενος από την Ακαδηµία, πραγµατεύθηκε αρχικά την ηθογραφία του γερµανικού και αργότερα του ελληνικού χώρου. Προς το τέλος της ζωής του εισήγαγε µια εικονογραφία οραµάτων, αλληγοριών και συµβολισµών, η οποία, παρά την ευαισθησία των χρωµάτων και την ευκαµψία των ζωγραφικών χειρισµών του, παραµένει απόµακρη. Περισσότερο πραγµατιστικές οι προσωπογραφίες, οι ηθογραφικές σκηνές και οι νεκρές φύσεις του - στις οποίες θα αναγνωριστεί µια έµµεση επίδραση του γαλλικού ρεαλισµού, µέσω του «κύκλου του Leibl» (Leiblkreis) - προκαλούν πάντοτε ζωηρό ενδιαφέρον. Ο πίνακας µε τον Κένταυρο δέσµιο του Έρωτα (Έρως και Κένταυρος) είναι ενδεικτικός του τρόπου µε τον οποίο ο Γύζης προσεγγίζει το αρκετά χρησιµοποιηµένο µυθολογικό θέµα. Επιλέγει να εικονίσει την πλήρη υποταγή του ισχυρού όντος στο παιχνίδι του µικρού\n3 ανέµελου θεού. Ο χρωµατισµός και ο φωτισµός συµβάλλουν ώστε να εξαρθεί ο συµβολισµός της σκηνής. Το µεγάλο σχέδιο µε την αυστηρή, επίπεδη µορφή της Αθηνάς - πρότυπο για τη Σηµαία του Πανεπιστηµίου Αθηνών - αξιοποιεί τις απαιτήσεις του εµβλήµατος. Η Νεκρή φύση, προσεκτικά µελετηµένο έργο όσον αφορά τη σύνθεση, την προβολή των όγκων και του χρώµατος των καρπών, είναι από τους ελκυστικότερους πίνακες της έκθεσης. Ζωγραφικά κοσµήµατα θα µπορούσαν να χαρακτηρισθούν οι µικροί πίνακες της συλλογής Ν. Πετσάλη- ιοµήδη. Σπουδές, πιθανόν, και προσχέδια για µεγαλύτερα έργα - τα οποία δεν υπάρχουν και είναι άγνωστο αν έγιναν ποτέ - παραπέµπουν σε αυτά µε χάρη και δύναµη. Η Όρθια κοπέλα του Ιωάννη Ζαχαρία ή Ζαχαριά (1845-;) δεν είναι µόνο µια θαυµάσια προσωπογραφία κοριτσιού, αλλά αποτελεί επίσης σαφή αναφορά στο ήθος των νέων γυναικών κατά τις τελευταίες δεκαετίες του 19ου αιώνα, την αµφίεση και το είδος των ασχολιών τους. Έργο ήρεµης δεξιοτεχνίας και υποβλητικής εσωτερικότητας, αφοµοιώνει και υποτάσσει τα οιαδήποτε ηθογραφικά στοιχεία στην ποιητικότητα του προσώπου. Προικισµένος µαθητής της Ακαδηµίας του Μονάχου, αλλά µε ταραγµένο ψυχικό βίο, ο καλλιτέχνης είναι άγνωστο πότε πέθανε. Προσωπογράφος και αφηγητής παιδικών σκηνών, ο Γεώργιος Ιακωβίδης ( ) µετέφερε τη διδαχή του Μονάχου µε πιστότητα και επιµονή στη Σχολή Καλών Τεχνών, όπου δίδαξε επί µακρό διάστηµα. Τα δύο έργα που φιλοξενεί η έκθεση, Στο ατελιέ του πατέρα και Η τουαλέτα, αναφέρονται σε δύο ευνοούµενα θέµατα του ζωγράφου: τη συντροφιά των παιδιών και την κοσµική προσωπογραφία. Στο πρώτο, όπου επικρατεί η αφέλεια και η δροσιά της παιδικής ηλικίας, ο Ιακωβίδης αποδεικνύεται οξύς παρατηρητής του προσώπου και της συµπεριφοράς του παιδιού. Στο δεύτερο είναι διάχυτος ο κοσµικός χαρακτήρας και η φιλαρέσκεια της νέας γυναίκας, ενδείξεις και αυτά µιας ευκατάστατης αστικής τέχνης που αναπτύσσεται στην Αθήνα κατά την καµπή του αιώνα. H διδαχή του Μονάχου συγκρατείται στη Σχολή της Αθήνας και από τον Σπύρο Βικάτο ( ), έστω και αν αυτό που υπερέχει στο έργο του είναι η ιδιοτυπία του προσωπικού του ιδιώµατος: µεγάλες ακανόνιστες πινελιές µε φωτεινά ποικίλµατα σχηµατίζουν µια παλλόµενη επιφάνεια, από την οποία προκύπτει αδρή και εύγλωττη η µορφή. Η ζωγραφική του παραπέµπει ευθέως στον Frans Hals. Οι δύο προσωπογραφίες που φιλοξενεί η έκθεση, του γέροντα και του µικρού παιδιού, δίνουν το µέτρο της τέχνης και της τεχνικής του ζωγράφου. Ανάλογη είναι η δοµή στους πίνακες της Θάλειας Φλωρά-Καραβία ( ), µαθήτριας ελεύθερων ακαδηµιών του Μονάχου. Καλλιτέχνις ανήσυχη και δραστήρια, περιέτρεξε την Ευρώπη και χώρες της Ανατολής επιζητώντας όχι µόνο τη διεύρυνση της θεµατικής, αλλά και την εξέλιξη της τεχνοτροπίας της. Αν το νεανικό της έργο µαρτυρεί τη γερµανική µαθητεία της, οι πίνακες της ωριµότητας πιστοποιούν την ευχέρεια µε την οποία αφοµοιώνει ουσιώδεις αλλαγές της τέχνης. Η καρτερική γερόντισσα που εικονίζει ο Έκτωρ ούκας ( ), µε το πλήθος των βιωµάτων χαραγµένο στο πρόσωπο της, είναι αγαπητή µορφή της ελληνικής ζωής και σπουδαίο έρεισµα της ηθογραφίας. Η αντίδραση εναντίον του Μονάχου θα προέλθει όχι µόνον από καλλιτέχνες απόφοιτους άλλων ευρωπαϊκών σχολών, αλλά και από παλαιούς µαθητές της Ακαδηµίας που προσελκύονται από τους πειραµατισµούς των παρισινών ιδίως εργαστηρίων, κατά το τελευταίο τέταρτο του 19ου αιώνα. Ήδη ο Ιωάννης Αλταµούρας ( ), εξαίρετος θαλασσογράφος, µαθητής του Νικηφόρου Λύτρα κατ' αρχάς και κατόπιν υπότροφος του Γεωργίου Α στη Σχολή Καλών Τεχνών της Κοπεγχάχης, στο εργαστήριο του C.F. Soerensen ( ), µελετά το ύπαιθρο, την ατµόσφαιρα του πελάγους και το φως κατά το πνεύµα των προϊµπρεσιονιστών. Πρέπει να λεχθεί ότι οι θαλασσογράφοι της περιόδου, γνώστες της ιδιοµορφίας του αντικειµένου που πραγµατεύονται - της θάλασσας και του καραβιού - προσπάθησαν να διαφυλάξουν τη φύση και την ακεραιότητα του θέµατος, αποκλείοντας από τη δουλειά τους την επιτήδευση του ύφους ή την ευκολία. Στο έργο του Γεωργίου Χατζόπουλου ( ) και του Συµεών Σαββίδη ( ), µαθητών του Γύζη στην Ακαδηµία, παρατηρείται όχι µόνον η αποµάκρυνση από την ιδεολογία του Μονάχου και η προσέγγιση του ιµπρεσιονισµού, αλλά και ένας πολύ ευρύτερος προβληµατισµός, ιδίως σε ό,τι\n4 αφορά το χρώµα. Εντούτοις, η σαφής προσχώρηση στον ιµπρεσιονισµό και τις τάσεις που διαµορφώνονται εκτός του Μονάχου θα παρατηρηθεί στο έργο του Περικλή Πανταζή ( ), ο οποίος, αφού διέτρεξε τα στάδια Αθήνα, Μόναχο, Παρίσι, κατέληξε στις Βρυξέλλες, σπουδαίος ζωγράφος και δραστήριο µέλος των καλλιτεχνικών οµάδων της βελγικής πρωτεύουσας. Ακόµη και αν δεν γνωρίζαµε ότι είχε έρθει σε επαφή µε τον Courbet, τον Manet και τους ιµπρεσιονιστές, θα µπορούσαµε να το συµπεράνουµε από το έργο του. Ενδεικτικός των ενδιαφερόντων του Πανταζή είναι ο πίνακας µε το νεαρό αγόρι που επιχειρεί να κλέψει φρούτα. Το έργο, καλός συνδυασµός προσωπογραφίας και νεκρής φύσης, ως προς τη δοµή, την αντίληψη του χώρου και των όγκων δηλώνει µε έµφαση την παρουσία του Cιzanne, ενώ ο χρωµατισµός του παραπέµπει στον Manet. Η συνάφεια µε τον Manet τεκµηριώνεται και από τη σύγκριση µε το έργο του Γάλλου ζωγράφου Το παιδί µε τα κεράσια (1858, Museu Calouste Gulbenkian, Λισσαβώνα). Θα προσθέσω ακόµη ότι, εφόσον τα χείλη του παιδιού ακουµπούν τα φρούτα, ο πίνακας θα µπορούσε να εκληφθεί ως αλληγορία της γεύσης. Κατά το τελευταίο τέταρτο του αιώνα, το Παρίσι αρχίζει να υποκαθιστά το Μόναχο στις προτιµήσεις των καλλιτεχνών, και διότι εισήγαγε νέους ζωγραφικούς τρόπους, οι οποίοι έτειναν να αποδεσµεύσουν τον πίνακα από την ορατή πραγµατικότητα - τη δουλική µίµηση, όπως εθεωρείτο ότι καλλιεργεί το Μόναχο - και διότι ισχυροποιούσε την υποκειµενικότητα του καλλιτέχνη, αποδεχόµενο την ελευθερία των χειρισµών του. Αρχή των µεταβολών αποτέλεσε η είσοδος του ιµπρεσιονισµού, η µεταφύτευση του οποίου στην Ελλάδα, παρά τα εγγενή προβλήµατα, είχε ευρύτατη διάδοση και µακρόχρονη διάρκεια. Τούτο δεν σηµαίνει ότι το κίνηµα κατανοήθηκε επαρκώς και αξιοποιήθηκε αναλόγως. 'Αλλωστε, µια σειρά από αναντιστοιχίες εµπόδιζαν την τυπική εφαρµογή του. Γέννηµα των βορείων χωρών, προοριζόµενο κυρίως για τη ζωγραφική του υπαίθρου, ο ιµπρεσιονισµός προϋποθέτει και το φως του βόρειου χώρου και την υγρότητα της ατµόσφαιρας. Τα αντικείµενα, µέσα στην αχλύ που τα περιβάλλει, χάνουν την ακρίβεια του περιγράµµατος και τη στερεότητα του χρώµατος. Στην Ελλάδα, αντιθέτως, το φως είναι καθαρό και ισχυρό, διαχέεται µε δύναµη στις επιφάνειες και αναδεικνύει τα σχήµατα, συναιρεί ή εξαφανίζει τις λεπτοµέρειες, αφαιρεί το βάθος του χρώµατος και τείνει να καταστήσει τη χρωµατική επιφάνεια επίπεδη. Απέναντι στα δεδοµένα αυτά, η πιστή εφαρµογή της τεχνικής του ιµπρεσιονισµού - διάλυση της φόρµας, διαίρεση του χρωµατικού τόνου, παράθεση καθαρών χρωµάτων - θα ήταν ψευδής. Το φαινόµενο του ελληνικού χώρου υπέβαλλε µια προσαρµογή η οποία, µε ποικίλες διαφοροποιήσεις, προσήγγιζε περισσότερο τα διάδοχα ρεύµατα του κινήµατος, τους Fauves, τους Nabis, τον εξπρεσιονισµό, τα δε ιδιώµατα που προέκυψαν - του Κωνστ. Μαλέα, του Μιχ. Οικονόµου κ.ά. - απέδωσαν την ελληνική φύση µε ευρηµατικότητα και δυναµισµό. Η ανανεωτική κίνηση που δηµιουργείται τότε προωθείται και από την οµάδα Τέχνη, η οποία συγκροτείται το 1917 από ζωγράφους διαφόρων αποκλίσεων, και από τους λόγιους που ασκούν κριτική. Η αλλαγή που θα επέλθει στη διδασκαλία της Σχολής Καλών Τεχνών οφείλεται κυρίως στον Νικόλαο Λύτρα ( ), γιο του Νικηφόρου Λύτρα, και τον Κωνσταντίνο Παρθένη ( ). Ο πρώτος εισήγαγε ένα ελεύθερο εκφραστικό σχέδιο, επενδεδυµένο µε παχύ στρώµα χρώµατος που παραπέµπει στους Fauves και τους Γερµανούς εξπρεσιονιστές, ο δεύτερος, γνώστης της ελληνικής παράδοσης από την αρχαιότητα έως τις µεταβυζαντινές και λαϊκές εκφάνσεις της, µέτοχος της βιεννέζικης Sezession, αλλά και των γαλλικών κινηµάτων της καµπής του αιώνα, αφοµοίωσε την πρωτοπορία διατηρώντας εκπληκτική ισορροπία µεταξύ των εξωγενών επιδράσεων και της προσωπικής έφεσης. Η υποκειµενική υποβλητική γραφή του αποκαλύπτει, προπάντων, την πνευµατικότητα και την ποίηση του έργου και δευτερευόντως µόνο τη νεωτερικότητα του ιδιώµατος. Σπουδαίος ανακαινιστής της ελληνικής ζωγραφικής κατά το πρώτο µισό του 20ού αιώνα, επέφερε µια ριζική αναθεώρηση των θεµάτων του εικαστικού χώρου, της µορφολογίας και του χειρισµού του χρώµατος. To στιβαρό και λιτό ύφος του Κωνσταντίνου Μαλέα ( ), η τάση του να συµπτύσσει λεπτοµέρειες σε µεγάλες επιφάνειες, περικλειόµενες από βαρύ περίγραµµα, τα επίπεδα χρώµατα και η ποιητικότητα των συνθεσεών του τον κατέστησαν, µαζί µε τον Παρθένη και τον Παπαλουκά ( ), ηγετική µορφή της ζωγραφικής του 20ού αιώνα. Ο Σπύρος Παπαλουκάς, τοπιογράφος, αγιογράφος αλλά και σπουδαστής της τέχνης των Nabis, συνέδεσε µε τόλµη και πειστικότητα τη βυζαντινή αγιογραφία και τα µεταϊµπρεσιονιστικά ρεύµατα. Επίσης, η ελληνική παράδοση, από την αρχαιότητα έως τη νεώτερη εκδοχή της, η λαϊκή τέχνη, αλλά και η γαλλική πρωτοπορία των πρώτων δεκαετιών του 20ού αιώνα, συµβιούν, θαυµάσια αφοµοιωµένες, στο έργο του Αγήνορα Αστεριάδη ( ). Πρόσωπο µοναχικό, όπως µοναχική υπήρξε και η τέχνη του, ο Γεώργιος Μπουζιάνης ( ) δηµιούργησε µια υποκειµενική έκφραση του εξπρεσιονισµού, µοναδική στην Ελλάδα, αλλά και στη Γερµανία στην οποία σπούδασε. Ιδιότυπη, αλλά καθόλου µοναχική, δηµοφιλής\n5 αντιθέτως, είναι η περίπτωση του Φώτη Κόντογλου (1895/ ). Καταγόµενος από το Αϊβαλί της Μικράς Ασίας, τις αρχαίες Κυδωνίες, υποστήριξε µε δύναµη την απόρριψη της δυτικής τέχνης και την επιστροφή στη βυζαντινή παράδοση. Το έργο του - γνήσια εφαρµογή των ιδεών του - επέδρασε σε πολλούς νεώτερους ζωγράφους. Οι καλλιτέχνες που γεννήθηκαν κατά την καµπή του αιώνα και τα πρώτα χρόνια του 20ού είναι γνωστοί ως η «Γενιά του '30». Ανδρώθηκαν κατά την περίοδο του Α Παγκοσµίου Πολέµου, µερικοί έλαβαν µέρος στην ατυχή για την Ελλάδα εκστρατεία στη Μικρά Ασία και βίωσαν τη Μικρασιατική Καταστροφή (1922). Όσον αφορά τον καλλιτεχνικό προσανατολισµό τους, είναι σαφές ότι αποδέχονται τις νέες ευρωπαϊκές τάσεις. Χάρη σ' αυτούς, ένα πλήθος νέων ρευµάτων (φωβισµός, εξπρεσιονισµός, κυβισµός, µεταφυσική ζωγραφική, αφαίρεση, σουρεαλισµός κ.ά.) εισδύει στη χώρα και επηρεάζει την τέχνη. Τα ρεύµατα αυτά, αφού διέλθουν µια περίοδο προσαρµογής, θα αποβούν εικαστικά ιδιώµατα της πρώτης πεντηκονταετίας. Σηµειώνεται πάντως ότι κινήµατα µε καθαρά νοητικό χαρακτήρα, όπως ο κυβισµός και η αφαίρεση, τουλάχιστον κατά την αυστηρά τυπική µορφή τους, δεν είχαν σηµαντική απήχηση στην Ελλάδα. Εντούτοις, η σπουδαιότητα των πρώτων δεκαετιών δεν έγκειται µόνο σε τούτο - ήταν άλλωστε φυσικό να συµβεί, αφού οι περισσότεροι καλλιτέχνες σπούδασαν σε ευρωπαϊκά εργαστήρια - αλλά και στο ότι πραγµατεύθηκαν τη θεµατική του ελληνικού χώρου µε ελευθερία και υποκειµενικότητα, όχι µόνο απέναντι σε ό,τι πρότεινε η πραγµατικότητα, αλλά και απέναντι στις διάφορες τεχνοτροπικές τάσεις. Αυτό δε που εκτιµούµε στο έργο τους είναι ο βαθµός διαφοροποιήσεώς τους και η προσωπική κατάκτηση. Κύριο αίτηµα της γενιάς αυτής υπήρξε το αίτηµα του συγκερασµού. Οι προθέσεις τους θα συνοψισθούν στο εξής: επιστροφή στην ελληνική παράδοση και ερµηνεία της παραδόσεως µε τους τρόπους της νεώτερης τέχνης. Υπό την πίεση της Μικρασιατικής Καταστροφής, η παράδοση του Ελληνισµού αναδεικνύεται καταφύγιο. Τότε, ο βίος και η τέχνη του Ελληνισµού - λόγια και λαϊκή - επανέρχονται στο προσκήνιο ως πρότυπο µε το οποίο θα διαλλαγεί η σύγχρονη τέχνη. Υπό το πρίσµα αυτό πρέπει να αντιµετωπισθεί η τέχνη του Παπαλουκά, του Σπύρου Βασιλείου (1902/ ) και του Γιάννη Τσαρούχη ( ). Ο Γιάννης Τσαρούχης είναι µια ιδιάζουσα περίπτωση λόγιου και καλλιτέχνη, του οποίου η ευρυµάθεια και η ενασχόληση µε δραστηριότητες εκτός της ζωγραφικής - υπήρξε συγγραφέας, µεταφραστής αρχαίων τραγωδιών, σκηνοθέτης, σκηνογράφος και ενδυµατολόγος - όχι µόνο δεν εµείωσε τον ενστικτώδη χαρακτήρα που ήθελε να φέρει η τέχνη του, αλλά και δεν ανέστειλε την παραγωγικότητά του. Οξυδερκής παρατηρητής της πόλης και του ανθρώπου, γνώστης της ελληνικής και ευρωπαϊκής παράδοσης, µαθητής και συνεργάτης του Κόντογλου επί ένα διάστηµα, διέγραψε ένα µεγάλο κύκλο υφολογικών εξελίξεων, µε κέντρο συνήθως την ανθρώπινη µορφή. Ο σκεπτόµενος (1936), έργο νεανικό, αποτυπώνει τη στροφή προς το λαϊκό τύπο του Έλληνα, στη µελέτη του οποίου µε αφοσίωση επιδόθηκε ο ζωγράφος. Από την πλουσιότατη σε έργα χαρακτικής συλλογή της Τράπεζας ελάχιστα µόνο παρουσιάζονται στην έκθεση. Στην Ελλάδα, τα πρώτα χαρακτικά υπηρετούν θρησκευτικούς στόχους, τυπώνονται στο 'Αγιον Όρος, συνήθως από ανώνυµους µοναχούς, και δίνονται στους προσκυνητές. Εικονίζουν µοναστήρια µεγάλων θρησκευτικών κέντρων, εκκλησίες, τις µορφές του Χριστού, της Παναγίας και µεµονωµένων αγίων. Η αρχή τους τοποθετείται στο τέλος του 18ου αιώνα. Κατά το 19ο αιώνα συγκροτούνται εργαστήρια χαρακτικής, εφοδιάζονται µε µηχανήµατα που φθάνουν από το εξωτερικό και χρησιµοποιούνται από καλλιτέχνες που έχουν σπουδάσει στην Ευρώπη. Η χαρακτική διδάσκεται ως καλλιτεχνικό µάθηµα στο Σχολείο των Τεχνών. Εξέχοντες καλλιτέχνες αναδεικνύονται ο Λυκούργος Κογεβίνας ( ), ο Γιάννης Κεφαλληνός ( ), σπουδαίος δάσκαλος στη Σχολή ο οποίος διαµόρφωσε πλήθος χαρακτών, και ο ηµήτριος Γαλάνης ( ), διάσηµος ζωγράφος και χαράκτης ο οποίος έζησε και εργάσθηκε σχεδόν αποκλειστικά στο Παρίσι. Οι χαράκτες που εκπροσωπούνται στην έκθεση, Σ. Αξιώτης ( ), Γ. Μόσχος ( ), Γ. Οικονοµίδης ( ), 'Αγγ. Θεοδωρόπουλος ( ) και Γ. Βελισσαρίδης ( ),\n6 παρέχουν ένα µικρό δείγµα των τάσεων και των διαφοροποιήσεων της χαρακτικής κατά τον 20ό αιώνα. Κατά το δεύτερο µισό του 20ού αιώνα η ελληνική ζωγραφική έχει εδραιώσει τη θέση της στο πλαίσιο της ευρωπαϊκής τέχνης. Έλληνες καλλιτέχνες εκθέτουν συχνά σε ευρωπαϊκές και αµερικανικές πόλεις και έργα τους κοσµούν ξένα µουσεία. Κατά το διάστηµα τούτο, αθρόα είναι η εµφάνιση πολλών ταλαντούχων ζωγράφων, ενώ τάσεις και ρεύµατα της τέχνης, προερχόµενα από την Ευρώπη και την Αµερική, υιοθετούνται και δηµιουργικά αφοµοιώνονται. Η ελληνική εκδοχή διευρύνει τα όρια αυτού που προσέλαβε και του προσδίδει νέο περιεχόµενο. Μανόλης Βλάχος Καθηγητής Ιστορίας της Τέχνης στο Πανεπιστήµιο Αθηνών\nΠεριπλανώμενοι στα ζωγραφικά σοκάκια του Νικόλαου Γύζη Ομάδα εργασίας: Καβαλλιέρου Έλενα (Α 2) Καραΐνδρου Νικολέτα (Α 2) Κερασίδη Δήμητρα (Α 2) Ματθαίου Μαρία (Α 2) Β τετράμηνο 2014 Υπεύθυνη καθηγήτρια:


Μετά τον ντόρο… το ένταλμα έρευνας που εκδόθηκε για το troll account της Γιολίτη (pics) | Cyprus Times\nJanuary 18, 2021 Monday 19:32:13\nΜετά τον ντόρο… το ένταλμα έρευνας που εκδόθηκε για το troll account της Γιολίτη (pics)\nΔημοσιοποίηση του εντάλματος έρευνας που εξασφάλισε η Αστυνομία μετά την καταγγελία Γιολίτη\nΜετά τον σάλο που προκλήθηκε από την αστυνομική έρευνα σε σπίτι πολίτη προκειμένου να εντοπιστεί ο χρήστης λογαριασμού στο Twitter που σατίρισε την Υπουργό Δικαιοσύνης Έμιλυ Γιολίτη, ο δικηγόρος Μιχάλης Παρασκευά δίνει στη δημοσιοποίηση το ένταλμα που εξασφάλισε η Αστυνομία.\nΑπάντησε με χιούμορ και… Αρκά η Γιολίτη στον λογαριασμό-troll και κάλεσε τον «καλικάτζαρο» για μηλόκρεμα!\nΠυρά ΑΚΕΛ για έρευνα σε οικία για τον λογαριασμό-τρολ της Γιολίτη. «Εκφοβιστικές πρακτικές… έλλειψη ανοχής»\nΗ Αστυνομία για έρευνες σε σχέση με troll account Γιολίτη: «Ακολουθήθηκε η νόμιμη διαδικασία…»\nΜε το ένταλμα εξουσιοδοτήθηκαν τα μέλη της Αστυνομίας να προβούν σε έρευνα σε συγκεκριμένη οικία και να κατασχεθούν τεκμήρια.\nΣε άλλο σημείο αναφέρεται ότι το ένταλμα εξασφαλίστηκε έπειτα από καταγγελία που έκανε η Υπουργός Δικαιοσύνης Έμιλυ Γιολίτησ το ηλεκτρονικό έγκλημα.\nΚατήγγειλε, σύμφωνα με το ένταλμα που δημοσιοποίησε ο δικηγόρος Μιχάλης Παρασκευάς, ότι «άγνωστος/οι δημιούργησαν πλαστό λογαριασμό στο twitter, με το όνομα και τη φωτογραφία της. Ο πλαστός λογαριασμός αρχικά είχε την ονομασία Έμιλυ Καρντάσιαν, όμως στη συνέχεια μετονομάστηκε σε Lady Έμιλυ Καρντάσιαν Duchess of Yiolou και ανταποκρίνεται στο σύνδεσμο … Το πρόσωπο που δημιούργησε και διαχειρίζεται τον εν λόγω λογαριασμό, δηλώνει στην κατάσταση status του λογαριασμού, τα ακόλουθα: Parody Account of Emily Kardashian Yioliti, Fashion Icon, Rich Lawyer, Instagram Influencer, Socialite,ex EAC Chairman *Minister of Justice, Banana Republic».\nΕπίσης, όπως αναφέρεται, «στον πλαστό λογαριασμό μεταξύ άλλων δημοσιεύονται διάφορες φωτογραφίες της υπουργού, αλλά και του πατέρα της, τις οποίες συνοδεύουν προσβλητικά σχόλια».


"GrevenaLive 24" - Vatolakkiotis: Φρίκη: Γερμανίδα διαμέλησε το σύντροφό της με δισκοπρίονο την ώρα που έκαναν έρωτα!\nΦρίκη: Γερμανίδα διαμέλησε το σύντροφό της με δισκοπρίονο την ώρα που έκαναν έρωτα!\nΦαντάζει βγαλμένο από ταινία τρόμου, αλλά οι κατηγορίες είναι σαφείς: μια γυναίκα έδεσε τον ερωτικό της σύντροφο στο κρεβάτι, στο πλαίσιο σαδομαζοχιστικού παιχνιδιού, και...\nστη συνέχεια πήρε ένα δισκοπρίονο και τον κομμάτιασε, κόβοντας του το κεφάλι στο τέλος!\nΗ δίκη της 32χρονης Γερμανίδας κατηγορούμενης Γκάμπι Π. άρχισε στο Μόναχο αυτήν την εβδομάδα, παρά το γεγονός ότι το έγκλημα διαπράχθηκε το 2008. Αυτό οφείλεται στο γεγονός ότι σύμφωνα με τη δικογραφία, η κατηγορούμενη με τη βοήθεια δύο φίλων της έθαψε το διαμελισμένο πτώμα στον κήπο του σπιτιού της.\nΣτην πραγματικότητα το έγκλημα αποκαλύφθηκε μόλις πέρσι, όταν ένας γνωστός της κατηγορούμενης πήγε στην αστυνομία και κατήγγειλε την πράξη της. Μάλιστα, αποκαλύφθηκε ότι ο γυναίκα επί σχεδόν ένα χρόνο κρατούσε τα κομμάτια του πτώματος στη σοφίτα του σπιτιού της προτού αυτή και ο νέος εραστής της μαζί με γνωστό τους έθαψαν το πτώμα.\nΚατά τα φαινόμενα, αιτία της φρικιαστικής αυτής δολοφονίας ήταν η καταπίεση που υφίστατο η γυναίκα από τον σύντροφό της, ο οποίος, κατά την ίδια, την ταπείνωνε και την υποχρέωνε να συμμετέχει σε αρρωστημένες σεξουαλικές πρακτικές. Σύμφωνα με πληροφορίες, της δολοφονίας είχε προηγηθεί άγριος τσακωμός, ενώ φαίνεται ότι η γυναίκα κάλεσε το θύμα της και το έριξε στο κρεβάτι έχοντας ήδη πάρει απόφαση να το σκοτώσει.


Goji Berry Για Αδυνατισμα Αγοράσουν Στην Θεσσαλονίκη @ razabnoza的部落格 :: 痞客邦 ::\nMar 25 Sat 2017 02:34\nGoji Berry Για Αδυνατισμα Αγοράσουν Στην Θεσσαλονίκη\n»Goji Berry Για Αδυνατισμα Αγοράσουν Στην Θεσσαλονίκη\nπού να αγοράσετε βιολογικο goji berry Πάτρα βατόμουρα goji Στρόβολος έκπτωση 50? goji berry για αδυνατισμα Ηράκλειο να διατάξει, βατόμουρα goji αγοράσουν στην Χανιά - παραγγελία μούρα goji Λεμεσός. goji berry αγοράζω Στρόβολος goji berry Χανιάη τιμή για να αγοράσει; μούρα goji για αδυνατισμα Αχαρνές βατόμουρα goji Λεμεσός έκπτωση 50 μούρα goji για αδυνατισμα Αχαρνές έκπτωση 50, αποξηραμενα goji berry Λάρισαη τιμή για να αγοράσει... βιολογικο goji berry αγοράζω Λευκωσία goji berry τιμή Λεμεσός... αποξηραμενα goji berry Πάτρα έκπτωση 50; goji berry για αδυνατισμα Αθήνα έκπτωση 50 βιολογικο goji berry Λάρισα έκπτωση 50: πού να αγοράσετε μούρα goji για αδυνατισμα Αθήνα\ngoji berry για αδυνατισμα Αθήνα να διατάξει μούρα goji Θεσσαλονίκη έκπτωση 50 βατόμουρα goji αγοράζω Ηράκλειο; πού να αγοράσετε αποξηραμενα goji berry Λεμεσός Comprar Em Portugal Bactefort Gotas Acquistare Slimmer Spray In Bari Recensioni goji berry για αδυνατισμα Πάτραη τιμή για να αγοράσει; αποξηραμενα goji berry τιμή Ελλάδα; βιολογικο goji berry Κύπροςη τιμή για να αγοράσει, παραγγελία goji berry για αδυνατισμα Στρόβολος\nβιολογικο goji berry Πάτρα να διατάξει παραγγελία βατόμουρα goji Βόλος, παραγγελία βιολογικο goji berry Πάτρα! βιολογικο goji berry αγοράζω Αθήνα? παραγγελία βιολογικο goji berry Ελλάδα, βατόμουρα goji Λάρισα έκπτωση 50 να διατάξει μούρα goji για αδυνατισμα Λάρισα? παραγγελία βιολογικο goji berry Βόλος. μούρα goji για την απώλεια βάρους τιμή Κύπρος - πού να αγοράσετε goji berry για αδυνατισμα Κύπρος\nαποξηραμενα goji berry αγοράζω Χανιά Where To Buy Bust Size Crema De Marirea Sanilor Iasi να διατάξει αποξηραμενα goji berry Λάρισα! βατόμουρα goji τιμή Χανιά. παραγγελία goji berry Λεμεσός... βατόμουρα goji Ελλάδα να διατάξει. μούρα goji για την απώλεια βάρους τιμή Λάρισα μούρα goji για την απώλεια βάρους αγοράζω Λευκωσία... βατόμουρα goji Πάτρα έκπτωση 50... πού να αγοράσετε μούρα goji για την απώλεια βάρους Λευκωσία μούρα goji για αδυνατισμα Αχαρνές! goji berries Λάρισαη τιμή για να αγοράσει παραγγελία βατόμουρα goji Λευκωσία, μούρα goji για την απώλεια βάρους Στρόβολοςη τιμή για να αγοράσει! παραγγελία αποξηραμενα goji berry Θεσσαλονίκη πού να αγοράσετε goji berries Αθήνα, να διατάξει βατόμουρα goji Αθήνα πού να αγοράσετε μούρα goji για αδυνατισμα Ελλάδα - βιολογικο goji berry τιμή Βόλος: goji berry αγοράσουν στην Θεσσαλονίκη\n上一篇： Kaufen Collamask Natürliche Anti Falten Maske In Hamburg\n下一篇： Kaufen Titan Gel Cream Penisvergrößerung In Köln


Κάθε Πέμπτη προβολές ταινιών για παιδιά και όχι μόνο\nκάθε Πέμπτη πρωί δύο προβολές στο Θεατρικό Σταθμό (κατόπιν προγραμματισμού):\n09:00 - 11:30 για μαθητές πρωτοβάθμιας εκπαίδευσης &\n12:00 - 13:30 για μαθητές δευτεροβάθμιας εκπαίδευσης\nκάθε Πέμπτη απόγευμα στις 20:00, στη δημοτική αίθουσα «Ανδρόγεω» για το ευρύ κοινό.\nΕλλάδα, 1990, διάρκεια: 90΄\nΣενάριο - Σκηνοθεσία: Δημήτρης Σπύρου\nΠρωταγωνιστούν: Δήμητρα Χατούπη, Νίκος Κολοβός, Παντελής Τριβιζάς\nΟ «Ψύλλος» είναι η χειρόγραφη εφημερίδα, που εκδίδει και συντάσσει ένας δωδεκάχρονος μαθητής, σ’ ένα απομονωμένο χωριό της ορεινής Ολυμπίας τη δεκαετία του ’60, αλλά στην ουσία είναι το σπάσιμο των συνόρων του μικρού χωριού.\nΤα παιδιά του πετρελαίου (Bacheh - Haye Naft )\nΙράν, 2001, διάρκεια: 90΄\nΣενάριο - Σκηνοθεσία: Ebrahim Forouzesh\nΜία καταγγελία για την απομύζηση των πλουτοπαραγωγικών πηγών από τις μεγάλες πετρελαϊκές επιχειρήσεις. Παρά τον τεράστιο πλούτο που αποφέρουν οι γεωτρήσεις, η φτώχεια ορίζει τις ζωές των κατοίκων που ζουν δίπλα από αυτές.\nΟ νεαρός Άντερσεν (Unge Andersen)\nΔανία - Νορβηγία - Σουηδία. 2005, διάρκεια: 115΄\nΣενάριο - Σκηνοθεσία: Rumle Hammerich\nΠρωταγωνιστούν: Simon Dahl Thaulow, Henning Jensen, Peter Steen\nΗ σκληρή περίοδος της εφηβείας του Χανς Κρίστιαν Άντερσεν, όταν ο δάσκαλός του προσπαθεί να καταστείλει τη φαντασία του. Ο ήρωας θα ξεπεράσει την τυραννία του και σε λίγο θα αναγνωριστεί ως συγγραφέας.\nΚάντε κλικ εδώ για να παρακολουθήσετε ένα απόσπασμα από την ταινία\nΗ ξύλινη κάμερα (The wooden camera)\nΓαλλία - Αγγλία - Ν. Αφρική, 2003, διάρκεια: 92΄\nΣενάριο: Peter Speyer, Yves Buclet\nΣκηνοθεσία: Ntshaveni Wa Luruli\nΠρωταγωνιστούν: Junior Singo, Dana de Agrella, Innocent Msimango\nΜετά το τέλος του Απαρτχάιντ, κοντά στο Κέιπ Τάουν, δύο παιδιά παίζουν στις σιδηροδρομικές γραμμές. Ένα όπλο και μία κάμερα, που εκσφενδονίζονται από ένα τρένο που περνά, μαζί με το σώμα ενός νεκρού άντρα, σφραγίζουν τις μοίρες τους.\nΦινλανδία, 2005, διάρκεια: 84΄\nΣενάριο: Kaija Juurikkala, Markku Flink\nΠρωταγωνιστούν: Joni Kehusmaa, Vili Järvinen, Sara-Maria Juntunen\nΜία ταινία σαν αυτές του Καρόλου Ντίκενς, με έναν ταλαντούχο εννιάχρονο, γιό ενός καπνοδοκαθαριστή, ο οποίος μέσω των καπνοδόχων φέρνει την ελπίδα για ένα καλύτερο μέλλον στα παιδιά που ζουν σε ένα μικρό χωριό.\nΣουηδία - Νορβηγία - Γερμανία, 2007, διάρκεια: 88΄\nΣενάριο: Moni Nilsson-Brännström, Kurt Öberg\nΠρωταγωνιστούν: Ali Abdulsalam, Mehmet Aras, Per Fritzell\nΕνα μικρό αγόρι βρίσκεται μόνο σε μια ξένη χώρα, αλλά δεν καταλαβαίνει τη γλώσσα που μιλούν όλοι οι άλλοι. Μια πολυβραβευμένη ταινία για τα προβλήματα των μεταναστών του τρίτου κόσμου στην Ευρώπη.\nΟ Μότσαρτ στην Κίνα (Mozart in China)\nΑυστρία - Γερμανία - Κίνα, 2008, διάρκεια: 94΄\nΣενάριο: Nadja Seelich\nΠρωταγωνιστούν: Kaspar Simonischek, Marco Yuan, Mingmei Quan\nΔύο παιδιά από την Αυστρία πηγαίνουν για τις καλοκαιρινές διακοπές τους σ’ ένα ψαροχώρι της Κίνας. Με τη βοήθεια μίας κούκλας του Μότσαρτ από το κουκροθέατρο του Σάλτσμπουργκ, σώζουν ένα θέατρο σκιών από τα νύχια ενός τοκογλύφου.\nΗ άλλη όχθη (Gagma napiri)\nΓεωργία - Καζακστάν, 2009, διάρκεια: 90΄\nΣενάριο: Rustam Ibragimbekov, George Ovashvili\nΠρωταγωνιστούν: Tedo Bekhauri, Tamar Meskhi, Archil Tabukashvili\nΜε πρωταγωνιστή ένα νεαρό πρόσφυγα που αναζητά τον πατέρα του, η ταινία δείχνει τις διαλυμένες σχέσεις μεταξύ κρατών και ανθρώπων. Επίσης, εξηγεί ότι η συμφιλίωση είναι εφικτή, αλλά πάντα υπάρχουν τραύματα, λύπες, θύματα, όταν τα σύνορα καθορίζονται με τη βία.


Συνεργασία Dow Chemical-IBM υπόσχεται ποιοτικές θέσεις... - Star.gr\nΠΟΛΙΤΙΚΗ - ΟΙΚΟΝΟΜΙΑ Τετάρτη, 25 Ιουνίου 2014, 20:00\nΣυνεργασία Dow Chemical-IBM υπόσχεται ποιοτικές θέσεις εργασίας στην Ελλάδα\nΣυνάντηση με Σαμαρά στο Μαξίμου- Δηλώσεις Μηταράκη\nΔυο αμερικανικές εταιρείες, η Dow Chemical Company, ένας από τους μεγαλύτερους ομίλους χημικών στον κόσμο και ο κολοσσός της πληροφορικής IBM ενώνουν τις δυνάμεις τους για τη δημιουργία Κέντρου παροχής υπηρεσιών στον τομέα των πληροφοριακών συστημάτων στην Ελλάδα.\nΌπως ανακοινώθηκε μετά τη συνάντηση που είχε ο πρωθυπουργός Αντώνης Σαμαράς στο Μέγαρο Μάξιμου με τους επικεφαλής των δύο πολυεθνικών, η Dow Chemical Company αρχικά θα εστιάσει στην αξιοποίηση υπηρεσιών υποστήριξης λειτουργιών και διαχείρισης έργων υποδομής πληροφοριακών συστημάτων και οι εν λόγω υπηρεσίες θα παρέχονται από τα κεντρικά γραφεία της IBM στην Αθήνα και θα τεθούν σε λειτουργία αργότερα εντός 2014.\nΟ πρόεδρος της Dow Chemical Company Andrew Liveris εξερχόμενος του Μαξίμου δήλωσε ότι αυτή η επένδυση μπορούσε να γίνει οπουδήποτε στην Ευρώπη αλλά επέλεξαν την Ελλάδα καθώς, όπως ανέφερε, ο πρωθυπουργός και η ομάδα του έχουν δημιουργήσει ένα φιλοεπενδυτικό περιβάλλον στη χώρα.\nΟ γενικός διευθυντής της IBM στην Ευρώπη Rich Hume δήλωσε από την πλευρά του ότι η συνεργασία θα ενισχύσει τις τεχνολογικές δυνατότητες και το ταλέντο που υπάρχει στην Ελλάδα.\nΟ υφυπουργός Ανάπτυξης Νότης Μηταράκης δήλωσε με τη σειρά του ότι από αυτή τη συνεργασία θα δημιουργηθεί αριθμός ποιοτικών θέσεων εργασίας.\n«Καθημερινά το ποιοτικό επενδυτικό κλίμα αλλάζει. Είναι σημαντική η ροή των ξένων επενδύσεων» επισήμανε ο υφυπουργός, προσθέτοντας είναι έντονο το ενδιαφέρον ξένων εταιρειών να επενδύσουν στη χώρα μας λόγω και του υψηλού επιπέδου μόρφωσης των νέων παιδιών.\nΟ κ. Μηταράκης μιλώντας αργότερα στην Επιτροπή Παραγωγής και Εμπορίου, στο πλαίσιο της συζήτησης του νομοσχεδίου «Κύρωση αποφάσεων υπαγωγής επενδύσεων», επιτέθηκε στον ΣΥΡΙΖΑ λέγοντας ότι είναι εναντίον οποιασδήποτε επένδυσης έχει προσπαθήσει αυτή η χώρα να φέρει.\nΕπίσης, ο κ. Μηταράκης είπε ότι τα κονδύλια του επενδυτικού νόμου για το 2014 θα δοθούν σε μικρομεσαίες επιχειρήσεις κατά 95% ενώ το υπόλοιπο 5% αφορά στα μεγάλα έργα (το 2012 το 2% των κονδυλίων δόθηκε σε μεγάλα έργα, το άλλο 98% δόθηκε σε μικρομεσαίες επιχειρήσεις, το 2013 το 100% δόθηκε σε μικρομεσαίες επιχειρήσεις).\nΤέλος, είπε ότι το υπουργείο θα εκδώσει εντός της ημέρας τον προσωρινό πίνακα που περιλαμβάνει όλες τις επενδύσεις ενώ την ερχόμενη Δευτέρα θα εκδοθεί ο οριστικός.


Βραζιλία: Σχεδόν 210.000 θάνατοι και πάνω από 8,48 εκατ. κρούσματα κορονοϊού | Sofokleousin\n07:58, 18 Ιανουαρίου 2021\nΉταν η πρώτη φορά έπειτα από έξι ημέρες που ο ημερήσιος αριθμός θανάτων υποχώρησε κάτω από το επίπεδο των χιλίων.\nΗ Βραζιλία καταγράφει τον δεύτερο βαρύτερο απολογισμό θυμάτων στον κόσμο, πίσω από τις ΗΠΑ, και τον τρίτο υψηλότερο αριθμό μολύνσεων, πίσω από τις ΗΠΑ και την Ινδία.\nΝωρίτερα χθες, η ANVISA, αρμόδιος ρυθμιστικός φορέας της Βραζιλίας, ενέκρινε την κατεπείγουσα χρήση δύο εμβολίων για τον νέο κορονοϊό, του βρετανικού, που παράγει η AstraZeneca, και του κινεζικού CoronaVac.\nΤο πράσινο φως επέτρεψε να αρχίσει η εκστρατεία ανοσοποίησης στη χώρα. Καταρχάς θα αξιοποιηθεί το CoronaVac, το οποίο παράγεται από την κινεζική Sinovac σε συνεργασία με το βραζιλιάνικο ινστιτούτο Butantan· είναι το μόνο που είναι διαθέσιμο επί του παρόντος.\nΉταν μια 54χρονη αφροβραζιλιάνα νοσοκόμα που δουλεύει στην πολιτεία Σαν Πάουλου, η Μόνικα Καλαζάνς, αυτή που έλαβε την πρώτη δόση του εμβολίου της, κατά τη διάρκεια εκδήλωσης με παρόντα τον κυβερνήτη της πολιτείας, τον Ζουάου Ντόρια, που αναμένεται να αναμετρηθεί με τον πρόεδρο Ζαΐχ Μπολσονάρου στις προσεχείς προεδρικές εκλογές.\nΗ πολιτεία διαθέτει έξι εκατομμύρια δόσεις του CoronaVac.\nΕτικέτες κορονoϊός Βραζιλία\nIσραήλ: Οι αρχές εντόπισαν το πλοίο που ευθύνεται για τη μεγάλη πετρελαιοκηλίδα στις ακτές της χώρας


27% των Ευρωπαίων αγοραστών έφυγαν από το Android για το iPhone το τελευταίο τρίμηνο - AppleWorldHellas Blog\nHome / iPhone / 27% των Ευρωπαίων αγοραστών έφυγαν από το Android για το iPhone το τελευταίο τρίμηνο\n27% των Ευρωπαίων αγοραστών έφυγαν από το Android για το iPhone το τελευταίο τρίμηνο\nPosted by: idimitris in iPhone September 2, 2015\tComments Off 346 Views\nΤα επερχόμενα iPhones της Apple μπορεί πλέον να είναι προ των πυλών αλλά αυτό δεν σημαίνει πως τα τωρινά μοντέλα έχουν χάσει την λάμψει τους και πως δεν συνεχίζουν να φέρνουν Android χρήστες στο στρατόπεδο της Apple.\nΣτην Ευρώπη λοιπόν το 27% των αγοραστών έφυγαν από το Android και προτίμησαν ένα iPhone το τελευταίο αυτό τρίμηνο.\n“Η αγορά του Android δέχτηκε ένα δυνατό χτύπημα από το iPhone το τελευταίο τρίμηνο και ειδικά σε μεγάλες Ευρωπαϊκές αγορές όπως αυτές της Γερμανίας, Γαλλίας και Αγγλίας” αναφέρει χαρακτηριστικά το ComTech.\nΣτην Αγγλία η αγορά του Android σημείωσε πτώση από το 58.1% στο 54.4% στην Αγγλία από το 75% στο 69.6% στην Γαλλία και τέλος στην Γερμανία από το 82.4% στο 73.7%.\nΣτο αντίπαλο στρατόπεδο το iOS αυξήθηκε από το 29% σε 32.7 στην Αγγλία, από το 14.3 στο 17% στην Γαλλία και τέλος στην Γερμανία από το 9.5% στο 15.2%.\nPrevious: To iPhone 7 μπορεί να χρησιμοποιήσει την ίδια τεχνολογία οθόνης αφής με το πρώτο iPhone\nNext: Το μεγαλύτερο event στην ιστορία της Apple με τα iPad Pro και iPad Mini 4 να παρουσιάζονται και αυτά στις 9/9


Δημοσίευση: 04 Απριλίου 2020 21:20\nΥπέρ των ευρωομολόγων τάχθηκε σε συνέντευξή του ο πρώην καγκελάριος της Γερμανίας Γκέρχαρντ Σρέντερ. "Ναι" στα ευρωομόλαγα και από τον Πράσινο πρωθυπουργό της Βάδης-Βυρτεμβέργης, Βίνφριντ Κρέτσμαν\n«Η Γερμανία είναι πολύ επιφυλακτική σε αυτό το θέμα. Η Γερμανία είναι η ισχυρότερη και η μεγαλύτερη οικονομία στην Ευρωπαϊκή Ένωση και χρειαζόμαστε τις αγορές του Νότου, που είναι και προς το συμφέρον μας αυτές οι χώρες να σταθούν ξανά στα πόδια τους".\nΚανείς δεν έχει συμφέρον από την οικονομική καταστροφή της Ιταλίας ή της Ισπανίας λόγω αυτής της επιδημίας. Ως εκ τούτου, είμαι υπέρ των ευρωομολόγων, ίσως αρχικά περιορισμένα στην αντιμετώπιση της κρίσης του κορονοϊού», ανέφερε ο Σοσιαλδημοκράτης πολιτικός στην Hannoversche Allgemeine Zeitung.\nΠηγή: Hannoversche Allgemeine Zeitung, Sueddeutsche Zeitung\nιταλια γερμανια ισπανια σρεντερ νοτος κορωνοιος ευρωομολογα κρέτσμαν


...ΧΤΙ-ΖΩ ΓΗΠ-ΕΔΩ! : Θα ασφαλίσει χώρο που δεν του ανήκει τελικά;\nΥπερψηφίστηκε σήμερα από τον δήμο η εισήγηση για ετήσια ασφάλιση των κτιρίων καθαριότητας που βρίσκονται μέσα στο άλσος.\nΑντέδρασε η αντιπολίτευση καθώς πρόκειται για έναν χώρο που έχει παραχωρηθεί στην Ερασιτεχνική ΑΕΚ για την οικοδόμηση του νέου γηπέδου της.\nΣας αποκάλυψαμε το απόγευμα του Σαββάτου, ότι στη σημερινή συνεδρίαση της Οικονομικής Επιτροπής του δήμου της Νέας Φιλαδέλφειας, η συμπολίτευση είχε εισηγηθεί την ετήσια ασφάλιση των κτιρίων καθαριότητας που βρίσκονται μέσα στο άλσος, ένας χώρος περίπου 60τ.μ ο οποίος όμως σύμφωνα με το νόμο που πέρασε, και δημοσιεύθηκε μάλιστα στο ΦΕΚ του Αυγούστου, έχει παραχωρηθεί στην ΑΕΚ για το χτίσιμο της «Αγιάς Σοφιάς».\nΣύμφωνα με πληροφορίες, η συνεδρίαση ολοκληρώθηκε σήμερα το πρωί και η συγκεκριμένη εισήγηση υπερψηφίστηκε από την συμπολίτευση. Ωστόσο, τόσο ο Απόστολος Κόντος όσο και ο Λύσανδρος Γεωργαμλής, ζήτησαν πρώτα τη γνωμοδότηση της Νομικής Υπηρεσίας, για το αν είναι υποχρεωτικό να ασφαλιστούν και τα κτίρια της καθαριότητας, που βρίσκονται μέσα στο Άλσος καθώς πλέον δεν βρίσκονται στη κατοχή του δήμου.\nΜάλιστα ο κ. Κόντος πρότεινε, αν η γνωμοδότηση είναι θετική, να μην γίνει ετήσιο ασφαλιστήριο αλλά τα συγκεκριμένα κτίρια να ασφαλίζονται με μηνιαία συμβόλαια, μέχρι ξεκινήσουν τα έργα για την «Αγιά Σοφιά», κάτι που ωστόσο όπως φαίνεται δεν απασχόλησε τους ανθρώπους του δήμου (δεν θέλουν να το πιστέψουν;) που αποφάσισαν να ασφαλίσουν τελικά το χώρο (που δεν τους ανήκει) με ετήσια ασφάλιση με ενδεικτικό ποσό 50.000 ευρώ.


Οι Έλληνες διεθνείς θέλουν για μία ακόμη φορά να νιώσουν τη στήριξη και την αγάπη του κόσμου για την Εθνική Ομάδα. Τα εισιτήρια της αναμέτρησης διατίθενται από από τα γραφεία της ΕΟΚ (εντός ΟΑΚΑ, δίπλα στην αστυνομία) από αύριο και τις εργάσιμες μέρες από τις 9π.μ.-4μ.μ. Η γενική είσοδος είναι 10 Ευρώ και με το εισιτήριο μπορείτε να παρακολουθήσετε και την αναμέτρηση της Εθνικής Νέων Ανδρών με την Ουκρανία που θα αρχίσει στις 15.45.\nΤην ημέρα της αναμέτρησης θα λειτουργήσουν από τις 3μ.μ. και τα εκδοτήρια στο σταθμό «Ειρήνη», στο Πάρκινγκ P5 και στις σκάλες (ανάμεσα από το γήπεδο μπάσκετ και του ποδοσφαίρου).\nΠερισσότερα σε αυτή την κατηγορία: « Παμπαίδων: Κλήση για προετοιμασία Νέων Ανδρών: Στις 16.00 το τζάμπολ »


GEISHA TALES: Μνήμη πόνου\nΑναρτήθηκε από Geisha στις 1:08 π.μ.\nΝαύτης 17 Ιανουαρίου 2011 - 11:38 μ.μ.\nείναι πιο δυνατος απ τη χαρα\nγι αυτο και πιο αναγκαίος\nβλέπεις, μικρη Geisha,\nόταν η δύναμη των θετικων λείπει\nο πόνος είναι και πιο εύκολα προσβάσιμος...\nμόνο, που κάποια στιγμη, μοιραία,\nπαύει να είναι απόλαυση\nαπ'όπου κι αν προέρχεται...\nGeisha 18 Ιανουαρίου 2011 - 12:41 π.μ.\nΝαύτη - Τα σκληρά σου λόγια -ως αληθή- απαλύνει ο χαρακτηρισμός "μικρή".


All Superior Books: Σαλόνι ομορφιάς\nΜε φόντο το " Σαλόνι ομορφιάς", ένα συνοικιακό κομμωτήριο, ξετυλίγεται μια σύγχρονη ιστορία γύρω από την οικογένεια, τη φιλία, την πίστη και την προδοσία.\nΗ Μάνια, που βιώνει αλλεπάλληλα καθημερινά στιγμιότυπα διαβάζοντας πρόσωπα και χαρακτήρες πίσω από τα κεφάλια που χτενίζει, ανοίγει την πόρτα στον έρωτα, που της χτυπάει ξαφνικά. Μέχρι πού όμως θα καταφέρει να τη συμπαρασύρει ένας έρωτας-κλέφτης; Πόσο θα την καλύψει η "ατελής επικοινωνία" και οι υποχρεωτικές αλλαγές μαζί και οι εκπλήξεις που θα ακολουθήσουν;\nΣπούδασε Κλασική Φιλολογία στο Πανεπιστήμιο της Αθήνας και ασχολήθηκε επιστημονικά με το έργο του Θεσσαλού λογοτέχνη Μ. Καραγάτση. Στη λογοτεχνία εμφανίστηκε στα 1990 με το πεζογράφημα "Η χάρτινη γυναίκα" από τις εκδόσεις Δόμος. Από τότε έχουν εκδοθεί οκτώ μυθιστορήματά της, από τα οποία τα τρία πραγματεύονται θέματα της εφηβείας. Ασχολείται με το διήγημα, το δοκίμιο και την κριτική βιβλίου (από τις στήλες της "Καθημερινής").\nΈχουν εκδοθεί μελέτες της για Έλληνες συγγραφείς, ειδικότερα της γενιάς του '30 και ερμηνευτικά κείμενα για Ευρωπαίους συγγραφείς που ανθολογούνται στα βιβλία του Λυκείου. Δίδαξε σε σχολεία Μέσης Εκπαίδευσης και σήμερα είναι Σύμβουλος Φιλολόγων Καθηγητών στην Αθήνα.\nΝένα Ι. Κοκκινάκη: "Σαλόνι ομορφιάς"\nISBN 978-960-16-3703-7 - σελ. 216 - τιμή 10,90 ευρώ - έκδοση Ιουνίου 2010


Η ΓΕΦΥΡΑ ΜΕ ΤΟ ΤΖΑΜΙ ΤΟΥ ΧΑΣΑΝ ΜΠΕΗ\nΔημοσίευση: 09 Σεπ 2018 17:00\nΤο τζαμί του Χασάν μπέη όπως διακρίνεται από την έξοδο της γέφυρας προς τον Πέρα μαχαλά. Φωτογραφία από το περιοδικό της Νέας Υόρκης Harper's Weekly της 9ης Μαΐου 1897. Αρχείο Φωτοθήκης Λάρισας\nΟ ελληνοτουρκικός πόλεμος του 1897 ήταν μια προαναγγελθείσα εχθρική διαμάχη μεταξύ δύο γειτονικών κρατών, έπειτα από τα γεγονότα της Κρήτης που είχαν προηγηθεί.\nΠερίεργες πολιτικές διαδικασίες, στρατιωτικές προετοιμασίες και συγκέντρωση υπερβολικά μεγάλου αριθμού ένοπλων δυνάμεων κοντά στη μεθοριακή γραμμή Ελλάδας - Τουρκίας, ανάγκασαν τα μεγάλα ειδησεογραφικά πρακτορεία και τις εφημερίδες της Ευρώπης και της Αμερικής να αποστείλουν στη Θεσσαλία δημοσιογράφους και φωτογράφους για να καλύψουν τις αναμενόμενες πολεμικές εχθροπραξίες. Οι τελευταίοι, παράλληλα με την ενημέρωση γύρω από την εξέλιξη του πολέμου, περιέγραφαν στους αναγνώστες τους και τα παραλειπόμενα από τη διαμονή τους στη Λάρισα, η οποία τότε είχε κατακλυστεί από την παρουσία τους. Με την πληθώρα των πληροφοριών που υπάρχουν από τα δημοσιεύματα αυτά και από τις εικόνες που τα συνόδευαν, έχει δημιουργηθεί μια ενδιαφέρουσα ιστορική και απεικονιστική φιλολογία, η οποία μέχρι πρότινος έμενε αναξιοποίητη. Η ομάδα της Φωτοθήκης Λάρισας του Ομίλου Φίλων της Θεσσαλικής Ιστορίας εδώ και μερικά χρόνια, μεταξύ των άλλων, έχει αρχίσει να αναζητεί σε όλες τις μεγάλες βιβλιοθήκες του κόσμου βιβλία, περιοδικά, εφημερίδες, φυλλάδια και φωτογραφίες, τα οποία αναφέρονται στην περίοδο εκείνη, τα ψηφιοποιεί, τα ταξινομεί και τα αποθηκεύει.\nΗ σημερινή εικόνα έχει αποδελτιωθεί από το εβδομαδιαίο περιοδικό της Νέας Υόρκης Harper's Weekly, με ημερομηνία 9 Μαΐου 1897, την οποία εντόπισε ο Θανάσης Μπετχαβές. Απεικονίζει δύο Οθωμανούς με τη χαρακτηριστική ενδυμασία τους, να στηρίζονται στα ξύλινα στηθαία της μεγάλης λίθινης γέφυρας του Πηνειού, με φόντο το τζαμί του Χασάν μπέη. Στη φωτογραφία η μορφή της γέφυρας παραμένει εκείνη που είχε μετασκευάσει το 1886 ένα τάγμα μηχανικού του ελληνικού στρατού, με σκοπό να την διαπλατύνει και να απομακρύνει τα ογκώδη και αντιαισθητικά πέτρινα στηθαία, τα οποία διατηρούσε από την περίοδο της τουρκοκρατίας. Με τις βελτιώσεις αυτές και τη διαπλάτυνση δόθηκε η ευκαιρία να κατασκευασθούν εκατέρωθεν πεζοδρόμια και επιπλέον να γίνει ασφαλής η διασταύρωση αμαξών μέσα στη γέφυρα. Στη θέση των λίθινων στηθαίων τοποθετήθηκαν και από τις δύο πλευρές ισχυρά ξύλινα κιγκλιδώματα σε σχήμα Χ.\nΣτο βάθος της φωτογραφίας προβάλλει το τζαμί του Χασάν μπέη, το πιο παλιό απ’ όλα τα τζαμιά και το πιο επιβλητικό. Βρισκόταν σε μια ελαφρώς υπερυψωμένη τοποθεσία, στην είσοδο της πόλης, δεξιά καθώς έβγαινε κανείς από την όμορφη λίθινη γέφυρα του Πηνειού, για να οδηγηθεί στο κέντρο της. Είχε κτισθεί στις αρχές του 16ου αιώνα από τον Χασάν μπέη, εγγονό του Τούρκου κατακτητή της Θεσσαλίας (1423) Τουρχάν μπέη. Σύμφωνα με την παράδοση είχε ανεγερθεί πάνω στο χώρο βυζαντινής εκκλησίας, αφιερωμένης στη Σοφία του Θεού, στη θέση της οποίας κατά την κλασική περίοδο υπήρχε αρχαίο ιερό προς τιμήν της θεάς Δήμητρας. Ένα ακόμη παράδειγμα χρονικής αλληλουχίας των θρησκειών από τα πολλά που συναντάμε τις τελευταίες χιλιετίες και σε άλλες περιοχές της ανατολικής λεκάνης της Μεσογείου. Δωδεκάθεο – Χριστιανισμός – Μωαμεθανισμός στην ίδια θέση λατρείας, αλλά με διαφορετική αρχιτεκτονική μορφή. Και μάλιστα πολλές φορές οικοδομικό υλικό από το παλαιότερο κτίσμα ενσωματωνόταν έντεχνα στο νεότερο. Χαρακτηριστική ήταν η παρουσία στο εσωτερικό του τεσσάρων κιόνων από το περίφημο πράσινο θεσσαλικό μάρμαρο της Χασάμπαλης (ατρακηνός λίθος). Πολλοί πίστευαν ότι οι κίονες αυτοί στόλιζαν και τη βυζαντινή εκκλησία της Αγίας Σοφίας που προϋπήρχε και απλώς οι μουσουλμάνοι τούς διατήρησαν και στο τζαμί που έκτισαν στην ίδια θέση.\nΤο τζαμί αυτό ήταν το επισημότερο της Λάρισας και ένα από τα σπουδαιότερα του ελληνικού χώρου. Διατηρήθηκε εν λειτουργία επί τετρακόσια και πλέον χρόνια. Μετά την ενσωμάτωση της Θεσσαλίας και την αποχώρηση του μεγαλύτερου μέρους του μουσουλμανικού στοιχείου από τη Λάρισα εγκαταλείφθηκε εντελώς, με αποτέλεσμα να υποστεί σημαντικές φθορές. Έτσι το 1906 το περίλαμπρο τζαμί του Χασάν Μπέη, που σχεδίασαν όλοι σχεδόν οι περιηγητές-ζωγράφοι οι οποίοι επισκέφθηκαν τη Λάρισα, άρχισε να κατεδαφίζεται.\nΉταν ένα κομψό κτίριο, όχι πολύ μεγάλο, με συμμετρικές αναλογίες, που η θέση του σε ύψωμα του πρόσδιδε ύψος και μεγαλοπρέπεια. Είχε τετράγωνη κάτοψη και καλυπτόταν από τρούλο χωρίς παράθυρα (τυφλό). Ο μιναρές ήταν πολύ ψηλός και η κωνική του απόληξη ήταν ορατή απ' όλα τα σημεία της πόλης καθώς λόγχιζε τον ουρανό της Λάρισας. Στη βόρεια πλευρά υπήρχε στοά με τρία ανοίγματα. Το τρίτοξο αυτό προστώο, το οποίο στη στέγη του έφερε τρεις μικρούς ημισφαιρικούς τρούλους, ομοιάζει με το αντίστοιχο προστώο που υπήρχε και στο Γενί τζαμί, αλλά σήμερα έχει αλλοιωθεί από σύγχρονες επεμβάσεις. Από τη θέση της στοάς είχε κανείς μια υπέροχη θέα στη μεγάλη λίθινη εννιάτοξη γέφυρα του Πηνειού, στο Αλκαζάρ και με καθαρή ατμόσφαιρα μπορούσε να διακρίνει με τηλεσκόπιο τα υψώματα της Μελούνας και τον Κάτω Όλυμπο.\nΔεξιά στη φωτογραφία, δίπλα στο τζαμί, διαγράφεται ένας περιτοιχισμένος χώρος, στο κέντρο του οποίου υψώνεται μία καπνοδόχος. Είναι ο χώρος όπου στεγαζόταν μέχρι το 1941 η Αποθήκη Υλικού Πολέμου. Αριστερά το απεικονιζόμενο κτίριο διατηρείτο μέχρι πριν λίγα χρόνια, σήμερα όμως "ανακαινίσθηκε εκ βάθρων". Εντύπωση προξενεί το γεγονός ότι σε ολόκληρη την έκταση της φωτογραφίας δεν παρατηρούνται άλλα πρόσωπα, πλην των δύο εμπρός και η πόλη φαίνεται άδεια. Είναι οι πρώτες ημέρες μετά την κατάληψη της Λάρισας από τους Τούρκους το 1897, και φαίνεται ότι όλοι σχεδόν οι Λαρισαίοι προφανώς την είχαν ήδη εγκαταλείψει.\n. Παπασταύρου Αμαλία, Ημερολόγιον του πολέμου ανευρεθέν εν Λαρίσση, από 1-14 Απριλίου 1897, Αλεξάνδρεια (1897) σελ. 3: «... κατά την επιστρατείαν εκείνην (1886), το μόνον περιφανές έργον της [πολιτείας] ήτο η γέφυρα της Λαρίσσης, ήτις ηυξύνθη υπό του λόχου του μηχανικού επί στρατηγίας Σαπουντσάκη».\n. Θεόδωρος, Η Λάρισα κατά την Τουρκοκρατία (1423-1881), τόμ. Α΄, Λάρισα (1996) σ. 340 - 341.


AμεA - Άτομα με Αναπηρία - Δικαιώματα και Παροχές: 06/20/13\nΙΣΑ: Να διοριστεί γιατρός στο Καστελόριζο\nΜε επιστολή του προς την ηγεσία του Υπουργείου Υγείας ο Ιατρικός Σύλλογος Αθηνών επισημαίνει την ανάγκη διορισμού γιατρού στο ακριτικό Καστελλόριζο.\n"Προς τον Υπουργό Υγείας\nΌπως γίνεται σαφές η πραγματικότητα αυτή είναι ιδιαιτέρως οδυνηρή και δεν είναι επιτρεπτό οι κάτοικοι του απομακρυσμένου αυτού τόπου να μην απολαμβάνουν το υπέρτερο αγαθό της υγείας. Ως εκ τούτου αιτούμαστε δια της παρούσης την άμεση στελέχωση του συγκεκριμένου νησιού, ώστε με Υπουργική Απόφαση να προκηρυχθεί θέση ειδικού γιατρού γενικής ιατρικής ή παθολογίας προκειμένου να επανδρωθεί το πολυδύναμο ιατρείο Μεγίστης με μόνιμο ιατρό ΕΣΥ. Επίσης αιτούμαστε τη στελέχωση όλων των μικρών νησιών με εξειδικευμένους γιατρούς (παθολόγους – γενικούς γιατρούς – παιδιάτρους) μέσα από νομοθετικές ρυθμίσεις που θα εξασφαλίσουν συγκεκριμένα συστήματα μοριοδότησης και υποχρεωτικής πλήρωσης των θέσεων.\nΑναμένουμε τις άμεσες ενέργειες σας".\nΈνοχος για απαγωγή ανήλικης ο καθηγητής\nΟ 30χρονος Βρετανός καθηγητής μαθηματικών Τζέρεμι Φόρεστ κρίθηκε σήμερα ένοχος για "απαγωγή ανήλικης" στην δίκη του με την κατηγορία ότι εγκατέλειψε τη χώρα με μια 15χρονη μαθήτριά του από το δικαστήριο στο Λούις της Αγγλίας.\n"Σε αγαπώ" είπε ο εκπαιδευτικός στην έφηβη, η οποία σήμερα είναι 16 ετών. "Λυπάμαι" του είπε εκείνη, ενώ αυτός μεταφερόταν εκτός της αίθουσας.\nΟ παντρεμένος εκπαιδευτικός κι ερασιτέχνης μουσικός και η μαθήτρια είχαν διαφύγει στην Γαλλία στις 20 Σεπτεμβρίου 2012, λίγους μήνες αφού είχε αρχίσει το μυστικό τους ειδύλλιο που προκάλεσε υποψίες και αποτέλεσε αντικείμενο αστυνομικής έρευνας. Συνελήφθησαν στο Μπορντό βάσει ενός ευρωπαϊκού εντάλματος σύλληψης μερικά εικοσιτετράωρα μετά την φυγή τους από τη Βρετανία.\nΔείτε το βίντεο από το Sky news\nΔιαταραχή Καταναγκαστικών Αγορών.\nΗ διαταραχή καταναγκαστικών αγορών ανήκει στις διαταραχές ελέγχου των παρορμήσεων αν και για πολλούς μοιράζεται πολλά κοινά στοιχεία με τα προβλήματα εθισμού. Χαρακτηρίζεται από επίμονη επιθυμία, σκέψεις και ενασχόληση με την διαδικασία αγορών καθώς και ανεξέλεγκτα επεισόδια αγορών. Στις περιπτώσεις καταναγκαστικών αγορών τα άτομα βιώνουν μια έντονη εσωτερική ένταση/διέγερση για αγορά που κορυφώνεται και τελικώς εκτονώνεται με την επιτέλεση της πράξης αγοράς. Η διαδικασία της αγοράς και της απόκτησης συνοδεύεται από συναισθήματα ευφορίας, χαράς, ικανοποίησης, ανακούφισης και πληρότητας, ενώ σε δεύτερο χρόνο από ενοχές απογοήτευση και λύπη για την αδυναμία αντίστασης σε αυτή την ορμή.\nΑποτελεί συνήθως χρόνιο πρότυπο συμπεριφοράς που φαίνεται να χρησιμοποιείται ως ένας ανεπιτυχής τρόπος αυτορρύθμισης του συναισθήματος. Συνήθως τα άτομα που εμφανίζουν καταναγκαστικές αγορές αναφέρουν ότι των επεισοδίων αγοράς προηγούνται αρνητικές συναισθηματικές καταστάσεις όπως λύπη, άγχος, καταθλιπτική διάθεση, θυμός, ανία.\nΈτσι καταφεύγουν στις αγορές με στόχο την επιδίωξη της βραχύβιας ευχαρίστησης που προκαλεί η διαδικασία της αγοράς και η απόκτηση. Όμως μακροπρόθεσμα καταλήγουν να εγκλωβίζονται σε έναν φαύλο κύκλο συνεχούς επιδίωξης της ευχαρίστησης και της εκτόνωσης της ορμής καθώς και αποφυγής των δυσάρεστων συναισθημάτων.\nΟ τρόπος όμως αυτός αποβαίνει τελικά δυσλειτουργικός και επιβλαβής. Το άτομο καταλήγει να ορίζεται παρά να ορίζει την συμπεριφορά αυτή με αποτέλεσμα ποίκιλες και σοβαρές επιπτώσεις στην κοινωνική, επαγγελματική και προσωπική ζωή. Η ενασχόληση με το θέμα των αγορών (να τις σκέφτεται, να τις προσμένει, να τις σχεδιάζει, να απορροφάται κατά την διαδικασία) τείνει να καταλαμβανει μεγάλο μέρος του χρόνου της καθημερινότητας του ενώ συνήθης είναι και η μεγάλη οικονομική επιβάρυνση (συσσώρευση χρεών σε δάνεια και πιστωτικές κάρτες).\nΕδώ πρέπει να αναφερθεί ότι το πρόβλημα των καταναγκαστικών αγορών δεν φαίνεται να σχετίζεται με το εισόδημα. Είναι χαρακτηριστικό ότι και άτομα με χαμηλό εισόδημα δεν αποκλείονται από αυτήν την προβληματική συμπεριφορά. Στις περιπτώσεις αυτές η στόχευση τους έχει να κάνει με αντικείμενα μειωμένης αξίας, αντίστοιχης της δικής τους οικονομικής αγοραστικής δύναμης (π.χ. αγορές από καταστήματα outlet, μαζικές αγορές αγαθών μικρής αξίας ή προσφορών). Επίσης πολλές φορές παρατηρείται ότι η δυσλειτουργική αυτή συμπεριφορά συνεχίζεται ακόμα και σε περιόδους ένδειας και οικονομικής στενότητας με αποτέλεσμα να επιβαρύνουν περαιτέρω την ήδη επιβαρυμένη οικονομική τους κατάσταση.\nΌπως φαίνεται από τα παραπάνω η διαταραχή καταναγκαστικών αγορών διαφοροποιείται από τις απλές παρορμητικές αγορές με τις οποίες σε κάποια στιγμή της ζωής μπορεί να έχουμε έρθει αντιμέτωποι. Στην περίπτωση της διαταραχής η μεγαλύτερη συχνότητα και ένταση των συμπτωμάτων (είναι συχνό να αναφέρονται επεισόδια αγορών 2, 3 ή και περισσότερες φορές ανά εβδομάδα), η οικονομική επιβάρυνση (κάποιοι κάνουν λόγο για έξοδα που μπορεί ανά περιόδους να αγγίζουν τα 200 ευρώ και άνω την κάθε φορά) και ο ανεξέλεγκτος χαρακτήρας της επιθυμίας διαφοροποιούν ποιοτικά και ποσοτικά την συμπεριφορά. Επίσης τα άτομα αυτά δεν φαίνεται να ενδιαφέρονται τόσο για τα αντικείμενα της αγοράς όσο για την διαδικασία της αγοράς.\nΓια το λόγο αυτό πολλές φορές τα αποκτήματα παραμένουν αχρησιμοποίητα στα κουτιά ή με τις ταμπέλες τους, ξεχασμένα ή καταχωνιασμένα. Δεν πρέπει επίσης να συγχέεται με συμπεριφορές που εκδηλώνονται σε κατά την διάρκεια επεισοδίων μανίας ή υπομανίας. Στην περίπτωση των καταναγκαστικών αγορών έχουμε να κάνουμε με μια σχετικά σταθερά εκφραζόμενη δυσλειτουργική συμπεριφορά και όχι με επεισόδια αλόγιστης σπατάλης λόγω ενός γενικότερου επεισοδίου έντονης ευφορίας και αισθήματος μεγαλείου όπως στην περίπτωση ενός μανιακού επεισοδίου.\nΓια την θεραπεία της η σχετική έρευνα έχει να επιδείξει υποσχόμενα αποτελέσματα με την εφαρμογή της Γνωσιακής Συμπεριφορικής Θεραπείας. Το πρώτο σημαντικό και αναγκαίο βήμα για την θεραπεία είναι καταρχήν η αναγνώριση του προβλήματος απο το ίδιο το άτομο. Κοινωνικοί παράγοντες όπως η ευόδωση της καταναλωτικής συμπεριφοράς ως γενικότερης τάσης και αξίας πολλές φορές δίνουν στο άτομο την δυνατότητα να εκλογικεύει και να ωραιοποιεί στα μάτια του και στα μάτια των άλλων την κατάστασή του. Εξάλλου είναι χαρακτηριστικό ότι η διαταραχή αυτή συναντάται κυρίως στις αναπτυγμένες χώρες που βασίζονται στην οικονομία της αγοράς.\nΑρχικά, σημαντικό κομμάτι στον έλεγχο του προβλήματος είναι η ρύθμιση της πρόσβασης σε χρηματικές πηγές. Είναι συχνά αναγκαίο, αν το πρόβλημα έχει μεγάλες διαστάσεις, το άτομο να απαλλαγεί από πιστωτικές κάρτες ή βιβλιάρια ανάληψης και να έχει περιορισμένη πρόσβαση σε ρευστό. Βασικό θεραπευτικό εργαλείο είναι η σταδιακή έκθεση του ατόμου σε περιβάλλοντα και καταστάσεις που του κινητοποιούν την επιθυμία για αγορά χωρίς όμως τελικά να ενδίδει. Στόχος είναι να μπορέσει να ανέχεται, να εξοικειώνεται και να νικά αυτή την εσωτερική ένταση ώστε τελικά η επαφή με σχετικά ερεθίσματα να μην κινητοποιεί την επιθυμία για αγορά.\nΈνας άλλος στόχος είναι μέσα από την θεραπεία να κατανοήσει τις συνθήκες της ζωής του που το κάνουν πιο ευάλωτο στην εκδήλωση τέτοιων επεισοδίων. Όπως προαναφέρθηκε, πολλές φορές, διάφοροι στρεσσογόνοι παράγοντες και δυσφορικά συναισθήματα μπορεί να πυροδοτήσουν τα επεισόδια αγορών. Το να μάθει, λοιπόν, να αναγνωρίζει, να διαχειρίζεται και να επιλύει τα προβλήματα της καθημερινότητας με άλλον τρόπο από την καταφυγή σε αγορές, να μην αποφεύγει τα συναισθήματά του και να μάθει να αντλεί ευχαρίστηση από άλλες πηγές είναι ουσιαστικό στοιχείο ώστε να μπορέσει να καταφέρει και να διατηρήσει το όποιο κέρδος από την θεραπευτική προσπάθεια.\nΚατάθλιψη και ηλικιωμένοι γονείς\nΗ κατάθλιψη δεν είναι χαρακτηριστικό των ηλικιωμένων και δεν θα πρέπει να θεωρείται φυσιολογική μία καταθλιπτική αντίδραση σ’ αυτή την ηλικία. Το μεγαλύτερο ποσοστό των ηλικιωμένων προσαρμόζεται με επιτυχία στις μεταβολές που συμβαίνουν όταν εισέρχονται σ’ αυτό το στάδιο της ζωής. Έτσι, συμπτώματα όπως η μείωση των κοινωνικών επαφών και δραστηριοτήτων, η ελάττωση λήψης πρωτοβουλιών, το άγχος και η ανησυχία δεν είναι φυσικά επακόλουθα της γήρανσης, αλλά σε πολλές περιπτώσεις μπορεί να αντιπροσωπεύουν την παρουσία κατάθλιψης. Δυστυχώς οι περισσότεροι ασθενείς αλλά και οι συγγενείς τους δεν αναγνωρίζουν ότι πίσω από αυτές τις εκδηλώσεις μπορεί να κρύβεται μία κατάθλιψη, με αποτέλεσμα οι άνθρωποι αυτοί να μην αναζητούν ποτέ βοήθεια.\nΣε επιδημιολογικές μελέτες που έγιναν σε ηλικιωμένους βρέθηκε ότι 10-25% εμφανίζουν σημαντικά συμπτώματα κατάθλιψης. Από αυτούς το 1-5% πάσχουν από μείζονα κατάθλιψη και το 2-8% πάσχουν από δυσθυμία. Σε μελέτες που έγιναν σε γηροκομεία και οίκους ευγηρίας το ποσοστό των ατόμων με μείζονα κατάθλιψη ανέρχεται σε 5-15%, ενώ ένα 30% επιπλέον αυτών εμφανίζει σημαντικά καταθλιπτικά συμπτώματα όπως δυσφορία, μελαγχολία, διαταραχές της όρεξης και του ύπνου.\nΤέλος σε μελέτες που έγιναν σε ηλικιωμένους ασθενείς γενικών νοσοκομείων ένα 5-10% εμφάνιζαν συμπτώματα μείζονος κατάθλιψης, ενώ ένα επιπρόσθετο 15-25% παρουσίαζαν σημαντική καταθλιπτική συμπτωματολογία. Είναι άξιο προσοχής ότι στα γενικά νοσοκομεία μόνο το 2% των ασθενών αξιολογείται ψυχιατρικά, ποσοστό πολύ χαμηλότερο από την πραγματική συχνότητα εμφάνισης κατάθλιψης σ’ αυτά τα ιδρύματα. Ανάμεσα στους λόγους που αναφέρονται για να εξηγηθεί αυτή η διαφορά είναι: α) η δυσκολία στην αναγνώριση και διάγνωση της κατάθλιψης λόγω της άτυπης συνήθως εμφάνισης στους ηλικιωμένους, β) η προτεραιότητα της αντιμετώπισης των σωματικών κυρίως προβλημάτων, γ) η υποτίμηση συχνότητας εμφάνισης της κατάθλιψης κ.ά.\nΗ κατάθλιψη στους ηλικιωμένους μπορεί να συγκαλύπτεται και από γνωστικού τύπου διαταραχές, όπως προαναφέρθηκε. Κύρια συμπτώματα σ’ αυτή την περίπτωση είναι διαταραχές στη συγκέντρωση και τη μνήμη, με αποτέλεσμα την εμφάνιση της κλινικής εικόνας της ψευδοάνοιας. Ένα αδρό διαφοροδιαγνωστικό σημείο από πραγματικές εκφυλιστικές άνοιες είναι ότι σε εξετάσεις νοητικής κατάστασης (mental status examinations) ο ψευδοανοϊκός καταθλιπτικός απαντά συνήθως “δεν ξέρω” δείχνοντας μία αδιαφορία για επικοινωνία, αντίθετα με τον οργανικό ανοϊκό που προσπαθεί να καλύψει τα ελλείματά του. Ας σημειωθεί εδώ ότι σε περίπου 30% των οργανικών ανοϊκών συνυπάρχει κατάθλιψη και σ’ αυτές τις περιπτώσεις το διαγνωστικό έργο γίνεται δυσκολότερο.\nΗ πιο συχνή μέθοδος αντιμετώπισης της γεροντικής κατάθλιψης είναι η φαρμακοθεραπεία. Οι γενικές αρχές που ακολουθούνται για τη φαρμακευτική αντιμετώπιση της κατάθλιψης είναι οι ίδιες τόσο στους ηλικιωμένους όσο και στους νεαρούς ασθενείς. Παρ’ όλα αυτά, υπάρχουν ορισμένα στοιχεία από τη φαρμακοκινητική και φαρμακοδυναμική αυτών των σκευασμάτων που πρέπει να λαμβάνονται υπ’ όψη όταν χρησιμοποιούνται για θεραπεία ηλικιωμένων και πιο συγκεκριμένα:\n2) Οι εκλεκτικοί αναστολείς επαναπρόσληψης της σεροτονίνης (SSRI’s): Σιταλοπράμη, Φλουοξετίνη, Παροξετίνη, Φλουβοξαμίνη.\nΗ αποτελεσματικότητα των φαρμάκων των δύο αυτών κατηγοριών στην γεροντική κατάθλιψη είναι η ίδια, όπως έχει αποδειχθεί επανειλημμένα σε διπλές τυφλές ελεγχόμενες μελέτες και όπως φαίνεται και από τις υπάρχουσες ανασκοπήσεις της βιβλιογραφίας στο συγκεκριμένο θέμα. Η διαφορά τους βρίσκεται κυρίως στις παρενέργειες που προκαλούν, όπου οι SSRI’s πλεονεκτούν έναντι των τρικυκλικών.\nΠιο συγκεκριμένα, οι βασικότερες παρενέργειες των ΤΚΑ είναι από το κεντρικό νευρικό σύστημα (συγχυτικό σύνδρομο), περιφερική αντιχολινεργική δράση, αντιαδρενεργική δράση (α1 υποδοχείς, πρόκληση ορθοστατικής υπότασης) και από την καρδιά (αρρυθμογόνος δράση). Στους ηλικιωμένους αυτές οι παρενέργειες είναι ιδιαίτερα επιβαρυντικές, γιατί συνήθως οι άνθρωποι αυτοί πάσχουν και από άλλα σωματικά νοσήματα τα οποία είναι δυνατόν να επιδεινωθούν, όπως επίσης παίρνουν και άλλα φάρμακα με τα οποία τα ΤΚΑ μπορούν να αλληλεπιδράσουν.\nΣυγκεκριμένα, σε ασθενείς με προστάτη η αντιχολινεργική δράση αυξάνει το πρόβλημα της δυσουρίας, σε ασθενείς με δυσκοιλιότητα επίσης η αντιχολινεργική δράση αυξάνει τη δυσκινησία του εντέρου με αποτέλεσμα ακόμη και ιλεό, σε ασθενείς με γλαύκωμα μπορεί να προκαλέσουν οξύ επεισόδιο και απώλεια της όρασης, σε ασθενείς με καρδιακά νοσήματα δυνατόν να προκαλέσουν επικίνδυνες διαταραχές στην αγωγιμότητα και τέλος είτε από μόνα τους είτε σε συνδυασμό με αντιυπερτασικά μπορεί να προκαλέσουν επεισόδια υπότασης και πτώσεις που συχνά είναι αίτιο καταγμάτων του μηρού και της λεκάνης. Σε κλινικές μελέτες έχει παρατηρηθεί ότι ο αριθμός αυτών των καταγμάτων είναι τριπλάσιος σε ασθενείς που παίρνουν ΤΚΑ σε σύγκριση με ασθενείς που δεν παίρνουν τέτοια φάρμακα.\nΗ πιο επικίνδυνη παρενέργεια των ΤΚΑ είναι από το κεντρικό νευρικό σύστημα και πιο συγκεκριμένα το οξύ συγχυτικό σύνδρομο που προκαλούν λόγω της αντιχολινεργικής τους δράσης. Η δράση αυτή είναι εντονότερη στους ηλικιωμένους, αφού μία από τις βιοχημικές μεταβολές της διαδικασίας της γήρανσης είναι η εκφύλιση των χολινεργικών συστημάτων του εγκεφάλου. Το κεντρικό αντιχολινεργικό σύνδρομο εξελίσσεται σε τέσσερα στάδια:\n1) Συμπτώματα που μιμούνται κατάθλιψη: καταθλιπτικό θυμικό, ελάττωση της συγκέντρωσης, λήθαργος, κοινωνική απόσυρση.\n2) Κινητικά συμπτώματα: τρόμος, αταξία, επιληπτικοί σπασμοί.\n3) Ψυχωσικά συμπτώματα: ψευδαισθήσεις, παραλήρημα, διαταραχές της σκέψης.\n4) Οργανικά συμπτώματα: διαταραχή του προσανατολισμού, διαταραχή της μνήμης, διέγερση και σύγχυση.\nΕίναι λοιπόν φανερό ότι η διάγνωσή του σε πρώιμο στάδιο είναι δύσκολη, λόγω του ότι τα συμπτώματα του πρώτου σταδίου είναι ίδια με αυτά της κατάθλιψης, για τη θεραπεία της οποίας χορηγούνται τα ΤΚΑ. Η συνήθης αντίδραση του γιατρού σε τέτοιες περιπτώσεις είναι να αυξήσει τη δόση του φαρμάκου, δεδομένου ότι βλέπει τον ασθενή να μην καλυτερεύει, με αποτέλεσμα την επιδείνωση του συγχυτικού συνδρόμου.\nΗ δεύτερη μεγάλη κατηγορία αντικαταθλιπτικών με πλεονεκτικότερη χρήση στον ειδικό πληθυσμό των ηλικιωμένων είναι, όπως προαναφέρθηκε, οι SSRI’s. Για τους SSRI’s υπάρχει η γενική άποψη ότι όλοι έχουν τα ίδια χαρακτηριστικά και συνεπώς μπορούν αν χρησιμοποιηθούν όλοι με τον ίδιο τρόπο και για τους ίδιους ασθενείς. Αυτή η γενίκευση όμως φαίνεται να είναι ανακριβής και ειδικότερα όσον αφορά τους ηλικιωμένους. Η διαφορά τους βρίσκεται στα φαρμακοκινητικά τους χαρακτηριστικά που καθορίζουν τις αλληλεπιδράσεις τους με άλλα φάρμακα που συχνά χορηγούνται σε ηλικιωμένους για τη θεραπεία συνυπαρχόντων σωματικών νοσημάτων. Πιο συγκεκριμένα:\n1) Σύνδεση με πρωτεΐνες του πλάσματος:\nΗ φλουοξετίνη και η παροξετίνη παρουσιάζουν ισχυρή σύνδεση με τις πρωτεΐνες (95%), ενώ η σιταλοπράμη λιγότερο ισχυρή (77%) και συνεπώς αναμένεται ότι δεν αλληλεπιδρά έντονα με συγχορηγούμενα φάρμακα που επίσης συνδέονται ισχυρά με πρωτεΐνες, όπως η διγοξίνη και η βαρφαρίνη. Λόγω του μικρού θεραπευτικού δείκτη αυτών των τελευταίων φαρμάκων, μία τέτοια αλληλεπίδραση μπορεί εύκολα να προκαλέσει τοξικότητα.\n2) Αναστολή ηπατικών ενζύμων:\nCYP 2D6: Η παροξετίνη και η φλουοξετίνη είναι ισχυροί αναστολείς αυτού του ισοενζύμου του ενζυμικού συστήματος P450, με αποτέλεσμα να αναστέλλουν τον ίδιο το μεταβολισμό τους αλλά και το μεταβολισμό συγχορηγούμενων φαρμάκων, όπως αντιαρρυθμικών τύπου 1C, β-αναστολέων, νευροληπτικών και τρικυκλικών αντικαταθλιπτικών. Αποτέλεσμα αυτής της αλληλεπίδρασης είναι αύξηση των επιπέδων αυτών των κατηγοριών φαρμάκων στο πλάσμα και εμφάνιση μεγαλύτερου ποσοστού παρενεργειών ή και τοξικότητας.\nCYP 1A και CYP 2C: Η φλουβοξαμίνη είναι ισχυρός αναστολέας αυτών των δύο ισοενζύμων, με αποτέλεσμα να αναστέλλει τον μεταβολισμό της καφεΐνης, της θεοφυλλίνης, της φαινακετίνης, της βαρφαρίνης και ορισμένων τρικυκλικών αντικαταθλιπτικών. Συγχορήγηση φλουβοξαμίνης με τα παραπάνω σκευάσματα μπορεί επίσης να προκαλέσει τοξικότητα.\nΦυσικά όλα όσα αναφέρθηκαν στην λειτουργία των ηπατικών ενζυμικών συστημάτων και τη δράση των διαφορετικών SSRI’s ειδικά για τους ηλικιωμένους θα πρέπει να εξεταστούν λαμβάνοντας επιπλέον υπ’ όψη το γεγονός ότι αυτοί οι ασθενείς λόγω εκφυλιστικών αλλοιώσεων γήρανσης έχουν ήδη ελαττωμένη ικανότητα ηπατικού μεταβολισμού.\n«Έξυπνες« κάλτσες που μετρούν την πίεση αναπτύσσει η αμερικανική εταιρεία Heapsylon. Σύμφωνα με τους τρεις ιδρυτές της εταιρείας (πρώην στελέχη της Microsoft), οι κάλτσες Sensoria -όπως ονομάζονται- διαθέτουν ενσωματωμένους αισθητήρες, οι οποίοι μετρούν την πίεση και καταγράφουν δεδομένα την ώρα που το άτομο περπατά ή τρέχει.\nΣτη συνέχεια, μέσω Bluetooth, τα δεδομένα μεταφέρονται ηλεκτρονικά σε ένα «έξυπνο» τηλέφωνο ή κάποιον υπολογιστή με το λογισμικό της εταιρείας. Η ανάλυση των δεδομένων επιτρέπει στους χρήστες να τρέχουν ή να περπατούν με μεγαλύτερη ασφάλεια, γνωρίζοντας τα όριά τους.\nΑερόσακοι για μοτοσυκλετιστές\nΤο μέλλον της προστασίας του αναβάτη στο μικροσκόπιο γαλλικής έρευνας.\nΟι αερόσακοι αναβάτη, συνήθως ενσωματωμένοι σε τζάκετ ή σε ειδικό γιλέκο, κυκλοφορούν εδώ και τουλάχιστον 8 χρόνια. Στο διάστημα αυτό έχουν εξελιχθεί σε θαυμαστούς μηχανισμούς προστασίας, και πλέον είναι ενσωματωμένοι στις φόρμες των περισσότερων αναβατών αγώνων.\nΔεν υπάρχει καλύτερη απόδειξη της προστασίας που προσφέρουν από την πρόσφατη πτώση του Marc Marquez στο Mugello. Έπεσε με τουλάχιστον 280 χλμ., υποφέροντας τελικά μόνον από κάποιες κακώσεις.\nΠαρόλα αυτά, τα συστήματα που προσφέρονται στην αγορά δεν έχουν γνωρίσει ευρείας εμπορικής επιτυχίας, λόγω του κόστους αλλά και του όγκου τους. Υπάρχουν δύο βασικοί τύποι αερόσακων για το μοτοσυκλετιστή. Ο ενσύρματος και ο ασύρματος.\nΟ ενσύρματος συνδέεται μέσω ενός συρματόσχοινου ή καλωδίου με ένα σταθερό σημείο της μοτοσυκλέτας. Όταν για κάποιον λόγο ο αναβάτης φύγει από τη σέλα, ο αερόσακος ενεργοποιείται και φουσκώνει, προστατεύοντας τις ευαίσθητες περιοχές του αυχένα και του στήθους.\nΟ ασύρματος ενεργοποιείται από υπερευαίσθητους αισθητήρες που τοποθετούνται συνήθως πάνω στη μοτοσυκλέτα και αντιλαμβάνονται κάθε υπερβολική ή ασυνήθιστη αλλαγή της κινητικής κατάστασης, δίνοντας το σήμα για την ανάπτυξη του αερόσακου.\nΠοιο είναι το καλύτερο σύστημα;\nΤην απάντηση δίνει το γαλλικό ινστιτούτο IFSTTAR (Institut Français des Sciences et Technologies des Transports, de l'Aménagement et des Réseaux), το οποίο αναλύει και εξετάζει τις τεχνολογίες που προορίζονται για χρήση στους δρόμους.\nΠρόσφατα το ινστιτούτο δημοσίευσε τα αποτελέσματα μιας μελέτης που διεξήγε μεταξύ 2005 και 2009, εξετάζοντας όλους τους τότε υπάρχοντες τύπους αερόσακων. Επίσης ανέλυσε τις συνηθέστερες συνθήκες ατυχημάτων στα οποία εμπλέκονται οι μοτοσυκλετιστές και τις συνέπειές τους.\nΣτην τελική αναφορά που συνοδεύει την έρευνα, αναφέρονται και τα μέρη του σώματος κατά συχνότητα τραυματισμού.\nΟι «ενσύρματοι» αερόσακοι αντιδρούν με καθυστέρηση και για το λόγο αυτό προσφέρουν μικρότερη ασφάλεια από τους ασύρματους.\nΚι αυτό διότι ο πιο σημαντικός παράγοντας ασφαλείας ενός αερόσακου είναι ο χρόνος ενεργοποίησής του. Δηλαδή ο χρόνος που χρειάζεται για να φουσκώσει τελείως.\nΚατά την έρευνα του IFSTTAR, προκειμένου για μετωπική σύγκρουση μοτοσυκλέτας με αυτοκίνητο, ο μέσος χρόνος που μεσολαβεί μέχρι να χτυπήσει στο όχημα και το κεφάλι του αναβάτη είναι 90 μιλισεκόντ (ms).\nΕπειδή ο ενσύρματος αερόσακος αρχίζει να φουσκώνει μόνο μετά το σήμα του καλωδίου, πριν το σώμα αρχίσει να αποσπάται από τη σέλα, το πιρούνι έχει ήδη υποχωρήσει και ο πίσω τροχός ανασηκωθεί φέρνοντας το σώμα του αναβάτη ακόμη πιο κοντά στο άλλο όχημα.\nΩστόσο επειδή το καλώδιο δεν έχει τεντώσει, ο αερόσακος ακόμη αδρανεί. Θα ενεργοποιηθεί όταν πια το σώμα θα βρίσκεται στον αέρα ή ακόμη χειρότερα, όταν πια θα έχει βροντήξει πάνω στο αυτοκίνητο. Βλέπετε σήμερα, ο καλύτερος αερόσακος (όπως αυτοί στα MotoGP) απαιτεί τουλάχιστον 50ms για να φουσκώσει προστατευτικά.\nΑρκεί να δείτε τις σχετικές φωτογραφίες και θα καταλάβετε τι εννοούμε. Σύμφωνα με το χρονοδιάγραμμα που απεικονίζεται, ο πλέον κρίσιμος χρόνος σε μια σύγκρουση είναι τα πρώτα 200ms (μέσος όρος των ατυχημάτων που εξετάστηκαν). Και ο ίδιος χρόνος, τα 200ms, είναι ο χρόνος που χρειάζεται ένας μέσος ενσύρματος αερόσακος για να ενεργοποιηθεί και φουσκώσει.\nΟπότε οι ενσύρματοι αερόσακοι δεν είναι ιδιαίτερα χρήσιμοι σε μετωπικές συγκρούσεις και πρέπει να ξέρουμε ότι το 69% των ατυχημάτων αφορά συγκρούσεις μοτοσυκλέτας με αυτοκίνητο.\nΕίναι όμως χρήσιμοι σε όλες τις άλλες περιπτώσεις, π.χ. αν πέσει κανείς μόνος του. Τότε ο αερόσακος προστατεύει. Όμως οι περιπτώσεις αυτές αποτελούν τη μειοψηφία των ατυχημάτων, κάπου 15%.\nΑυτοί είναι συνήθως ενσωματωμένοι σε ειδικά γιλέκα. Η έρευνα κατέδειξε ότι αυτοί οι αερόσακοι προσφέρουν μακράν τη μεγαλύτερη ασφάλεια, καθώς φουσκώνουν πολύ πιο γρήγορα. Αρκεί να διαβάσετε πώς αντέδρασε ο αερόσακος του Marquez που χρειάστηκε μόλις 90 ms (από τη στιγμή που άρχισε να χάνει τον έλεγχο της Honda του, όχι από τη στιγμή που χτύπησε στο έδαφος) για να φουσκώσει πλήρως.\nΒέβαια ένα τέτοιο σύστημα, ως εξαιρετικά προηγμένο, είναι πανάκριβο και για την ώρα η παραγωγή είναι περιορισμένη καθώς μόνο η Dainese διαθέτει τέτοιο στην αγορά. Είναι όμως ενδεικτικό του επιπέδου ασφαλείας που μπορεί να προσφέρει.\nΕκτός του κόστους, ένα ασύρματο σύστημα απαιτεί την τοποθέτηση ηλεκτρονικών αισθητήρων στη μοτοσυκλέτα. Κι αν έχει κανείς περισσότερες μοτοσυκλέτες, το κόστος αυξάνεται.\nΝα ξεκαθαρίσουμε επίσης ότι οι ασύρματοι αερόσακοι προσφέρουν προστασία και στις περιπτώσεις που δεν υπάρχει σύγκρουση με άλλο όχημα, όταν δηλαδή ο αναβάτης πέφτει από απώλεια ελέγχου της μοτοσυκλέτας. Ακόμη κι όταν ο αναβάτης δεν αποσπαστεί από τη μοτοσυκλέτα κατά την πτώση αλλά σέρνεται μαζί της.\nΈνα θέμα που προέκυψε κατά την έρευνα είναι η θέση της φιάλης με το διοξείδιο του άνθρακα που χρησιμοποιείται για το φούσκωμα του αερόσακου. Συνήθως τοποθετείται μέσα στο τζάκετ ή το γιλέκο που περιέχει τον αερόσακο, κάπου δίπλα στα πλευρά.\nΌμως εκεί, αν βρει πάνω σε κάποιο σκληρό αντικείμενο, θα καταλήξει να σπάσει τα πλευρά του αναβάτη. Η τοποθέτησή του λοιπόν πρέπει να αλλάξει και οι εταιρείες πρέπει να βρουν άλλη, λιγότερο επικίνδυνη θέση, κάπου κοντά στους γλουτούς για παράδειγμα.\nΆλλος κρίσιμος παράγοντας είναι ο όγκος του αερίου που χρησιμοποιείται για το φούσκωμα του αερόσακου. Ένας κατασκευαστής για παράδειγμα βρήκε ότι για τη βέλτιστη προστασία απαιτούνται 60 λίτρα αερίου, όμως η αναγκαία φιάλη θα ήταν εξαιρετικά μεγάλη και άβολη. Έτσι συμβιβάστηκε με 18 λίτρα. Περισσότερο αέριο δίνει τη δυνατότητα για μεγαλύτερο αερόσακο σε όγκο αλλά και αντίστοιχα περισσότερο χρόνο για την πλήρη ανάπτυξή του.\nΟι αερόσακοι, είναι βέβαιο, θα γίνονται όλο και πιο δημοφιλείς με το πέρασμα του χρόνου, καθώς μέσω της τεχνολογικής εξέλιξης θα γίνονται όλο και μικρότεροι, όλο και ταχύτεροι, όλο και ασφαλέστεροι. Και φθηνότεροι.\nΙδανικά θα έπρεπε όλοι να αντιδρούν σε λιγότερα από 100ms, όμως τα ευρωπαϊκά στάνταρ που συζητούνται αυτόν τον καιρό (EN 1621-4) κλίνουν δυστυχώς προς την επιβολή ενός μέγιστου χρονικού ορίου κοντά στα 200ms, υπερβολικά μεγάλο χρόνο αντίδρασης για να σώσουν τον αναβάτη από τις χειρότερες συνέπειες μιας σύγκρουσης.\nΚαι έπειτα, κάποια στιγμή, όπως οι ζώνες, το κράνος και οι αερόσακοι στα αυτοκίνητα, θα γίνουν κι αυτοί υποχρεωτικοί και στις μοτοσυκλέτες.\nΔείτε στο βίντεο έναν αερόσακο με ενσύρματη ενεργοποίηση...\nΔείτε ακόμη την εξέλιξη του D-air, του ασύρματου συστήματος της Dainese την τελευταία δεκαετία...\nΕπιπλέον, την τελική μορφή στην οποία τοποθετείται σήμερα στα τζάκετ και φόρμες παραγωγής...\nΤέλος, την αναλυτικότερη εξήγηση του συστήματος της apinestars που χρησιμοποιείται στο MotoGP και στο μέλλον θα βρει την εφαρμογή και για πολιτική χρήση...\nΑρχιτέκτονες και Πολιτικοί Μηχανικοί στην αγορά εργασίας\nΔείτε αναλυτικά τις βάσεις εισαγωγής και τα προβλήματα των ειδικοτήτων.\nΤην προηγούμενη δεκαετία όταν και η οικοδομική δραστηριότητα βρισκόταν σε έξαρση πολλοί μαθητές επέλεγαν τα τμήματα των Πολιτικών Μηχανικών, Αρχιτεκτόνων και Τοπογράφων.\nΕκείνες οι εποχές έχουν βέβαια περάσει, παρόλα αυτά αν και το ενδιαφέρον των μαθητών για τα πιο πάνω τμήματα είναι μειωμένο συγκριτικά με το παρελθόν υπάρχουν αρκετοί υποψήφιοι που ενδιαφέρονται για τις εν λόγω σχολές.\nΣε υψηλά επίπεδα βρίσκεται η ζήτηση των τριών σχολών γεγονός που αποδεικνύει ότι δεν έχουν χάσει την αίγλη τους παρά τα προβλήματα απορρόφησης. Ιδιαίτερα αυξημένη είναι η ζήτηση για τα τμήματα των Πολιτικών μηχανικών καθώς 3638 τα είχαν ως πρώτη τους επιλογή ενώ και τα τμήματα Αρχιτεκτόνων δηλώθηκαν πρώτα από 2576 μαθητές αν και απαιτούν εξέταση σε ειδικά μαθήματα. Μικρότερο είναι το ενδιαφέρον για τα τμήματα των τοπογράφων μηχανικών. Στο σημείο αυτό πρέπει να σημειώσουμε ότι υπάρχουν μόνο δυο τμήματα Τοπογράφων σε Αθήνα και Θεσσαλονίκη ενώ λειτουργούν πέντε τμήματα Πολιτικών Μηχανικών (Αθήνα, Θεσσαλονίκη, Βόλο, Πάτρα, Ξάνθη) και 6 τμήματα Αρχιτεκτόνων (Αθήνα, Θεσσαλονίκη, Βόλο, Ξάνθη, Πάτρα και Χανιά).\nΑPΧΙΤΕΚΤΟΝΩΝ ΜΗΧΑΝΙΚΩΝ ΕΜΠ\nΑPΧΙΤΕΚΤΟΝΩΝ ΜΗΧΑΝΙΚΩΝ ΘΕΣ/ΝΙΚΗΣ\nΑΡΧΙΤΕΚΤΟΝΩΝ ΜΗΧΑΝΙΚΩΝ ΠΟΛΥΤΕΧΝΕΙΟ ΚΡΗΤΗΣ(ΧΑΝΙΑ)\nΑΓPΟΝΟΜΩΝ & ΤΟΠΟΓΡΑΦΩΝ ΜΗΧΑΝΙΚΩΝ ΘΕΣ/ΝΙΚΗΣ\nΑΓPΟΝΟΜΩΝ & ΤΟΠΟΓPΑΦΩΝ ΜΗΧΑΝΙΚΩΝ ΕΜΠ\nΑρχιτεκτονική και ειδικά μαθήματα\nΣτον πιο πάνω πίνακα παρουσιάζονται οι βάσεις εισαγωγής. Όπως θα διαπιστώσει κανείς στα τμήματα αρχιτεκτόνων η βάση σε ορισμένες περιπτώσεις ξεπερνά τα 20.000 μόρια. Αυτό συμβαίνει γιατί το άριστα για τα τμήματα της Αρχιτεκτονικής είναι τα 24.000 μόρια αφού τα δύο ειδικά μαθήματα προσθέτουν 4000 μόρια σε περίπτωση που ο υποψήφιος γράψει 20. Τα δυο ειδικά μαθήματα είναι το ελεύθερο και γραμμικό σχέδιο και για να έχει ο μαθητής δικαίωμα να δηλώσει τα τμήματα Αρχιτεκτονικής θα πρέπει να έχει γράψει και στα δυο 10 και πάνω.\nΣε περίπτωση που ισχύει η προϋπόθεση αυτή ο μέσος όρος των δυο μαθημάτων πολλαπλασιάζεται με το 2 και έτσι εξάγεται το σύνολο των μορίων που προσφέρουν τα ειδικά μαθήματα. Για παράδειγμα μαθητής με 13 μέσο όρο θα προσθέσει 2600 μόρια στη βαθμολογία του.\nΈχουμε προχωρήσει σε ομαδοποίηση των τριών αυτών επαγγελμάτων γιατί όσον αφορά τα επαγγελματικά δικαιώματα υπάρχει συνάντηση. Τι εννοούμε; Οι τοπογράφοι μηχανικοί έχουν το δικαίωμα μελέτης διώροφης κατοικίας με υπόγειο και πρόβλεψη ενός ορόφου. Φυσικά και οι πολιτικοί μηχανικοί έχουν το προηγούμενο δικαίωμα χωρίς όμως περιορισμό στους ορόφους. Αρχιτεκτονικές εργασίες μπορούν να αναλάβουν και οι πολιτικοί μηχανικοί. Ακολούθως παραθέτουμε χρήσιμους πίνακες για τα επαγγελματικά δικαιώματα που προέρχονται από επίσημους επαγγελματικούς φορείς όπως είναι το ΤΕΕ Λάρισας.\nΜέχρι 3 ορόφους χωρίς επίβλεψη\nΤεχνολόγοι Πολιτικοί Μηχανικοί\nΧωρίς Περιορισμό πλην ειδικών κατασκευών\nΜέχρι 2 το πολύ ορόφους (Αντισεισμική πρόβλεψη γ’ ορόφου συντάσσονται από Πολ. Μηχ.)\nαπλά τοπογραφικά διαγραμμάτα, όπου η καταμέτρηση του οικοπέδου ή αγροτεμαχίου είναι εφικτή με τη χρήση συνήθους μετροταινίας, σύμφωνα με τη γνωμοδότηση με αριθμό 1/12-01-1979 της Εισαγγελίας Πρωτοδικών Αθηνών\nδικαίωμα σύνταξης απλών τοπογραφικών αποτυπώσεων :\n- Πόλεων μέχρις εκτάσεως 150 στρεμμάτων.\n- Υπαίθρου μέχρις εκτάσεως 1500στρεμμάτων\nέχουν το δικαίωμα σύνταξης μη\nεξαρτημένων τοπογραφικών διαγραμμάτων για αστικές εκτάσεις σε\nεπιφάνεια 150 στρεμμάτων και σε μη αστικές για επιφάνεια 1500\nΣημείωση: Οι απόφοιτοι των ΤΕΙ Δομικών Έργων ή Έργων Υποδομής, καθώς επίσης οι δασολόγοι, γεωπόνοι και γενικά άλλες ειδικότητες πλην αυτών που περιγράφονται παραπάνω, δεν έχουν δικαίωμα σύνταξης τοπογραφικών διαγραμμάτων εν γένει, εξαρτημένων από το Κρατικό Σύστημα Αναφοράς ή μη.\nΌσο και αν φαίνεται παράξενο οι πολιτικοί, αρχιτέκτονες και τοπογράφοι μηχανικοί έχουν δικαίωμα για μελέτες απλών μηχανολογικών εγκαταστάσεων. Το πιο πάνω ορίζεται σ εγκύκλιο του ΥΠΕΧΩΔΕ με αριθμό 56761/12241/Εγκ. 125/83 όπου αναφέρει ότι δικαίωμα εκπόνησης μελέτης απλών εγκαταστάσεων, πέρα από τους Μηχανολόγους - Ηλεκτρολόγους έχουν και διπλωματούχοι ανωτάτης σχολής άλλων ειδικοτήτων μηχανικοί. Βέβαια οι μηχανολόγοι μηχανικοί και ηλεκτρολόγοι μηχανικοί δεν έχουν κανέναν περιορισμό.\nΜοναδικές μελέτες που εκπονεί η κάθε ειδικότητα\nΑρχιτέκτονες είναι οι μοναδικοί που έχουν δικαίωμα να εκπονήσουν ειδικές αρχιτεκτονικές μελέτες.\nΟι Πολιτικοί μηχανικοί είναι οι μοναδικοί που έχουν δικαίωμα εκπόνησης μελετών λιμενικών έργων και γεωτεχνικών συγκριτικά με τις δυο άλλες ειδικότητες.\nΈκθεση του ΤΕΕ για τα προβλήματα των ειδικοτήτων\nΣημαντικά είναι τα στοιχεία που προκύπτουν από την έκθεση του ΤΕΕ. Παρουσιάζουμε σχετικά αποσπάσματα:\nΟι Πολιτικοί Μηχανικοί καθώς είναι µια από τις πρώτες ειδικότητες καλύπτουν ένα ευρύ πεδίο δραστηριοτήτων και άρα το µοιράζονται µε πολλές άλλες ειδικότητες, όπως οι Αρχιτέκτονες, οι Τοπογράφοι αλλά και οι Μηχανικοί Χωροταξίας και Περιφερειακής Ανάπτυξης καθώς και οι Μηχανικοί Περιβάλλοντος. Οι Πολιτικοί Μηχανικοί στην πραγµατικότητα δεν έχουν προβλήµατα µε τις ειδικότητες των ΑΕΙ γιατί διατηρούν στο ακέραιο τα δικαιώµατα των άλλων ειδικοτήτων. Αντίθετα υπάρχει εµπλοκή µε τους αποφοίτους των ΤΕΙ.\n2. Αρχιτέκτονες Μηχανικοί\nΟι Αρχιτέκτονες μοιράζονται κοινά πεδία δραστηριοτήτων µε αρκετές άλλες ειδικότητες των ΑΕΙ και των ΤΕΙ, όπως φαίνεται από τη νοµοθεσία, αλλά και από την καθηµερινή πρακτική. Αναλυτικότερα, και όπως ήδη αναφέρθηκε, αυτές είναι των: Πολιτικών Μηχανικών, των Μηχανικών Χωροταξίας και Περιφερειακής Ανάπτυξης, των Αγρονόµων Τοπογράφων Μηχανικών, των ∆ιακοσµητών και των Πολιτικών ∆οµικών Έργων. Λόγω της αυξανόµενης ανεργίας είναι επόµενη η δηµιουργία τριβών, µεταξύ των ειδικοτήτων, αλλά και η έκπτωση (ποιοτική και οικονοµική) της\nεργασίας. Στην αγορά εργασίας παρατηρείται το εξής παράδοξο φαινόµενο. Από τη µία ιδρύονται νέα τµήµατα παρεμφερών ειδικοτήτων µε παράλληλη αύξηση των τµηµάτων των ήδη υφισταµένων ειδικοτήτων, µε αποτέλεσµα την αύξηση των εξειδικευµένων πτυχιούχων. Από την άλλη η έλλειψη νοµοθετικής επαγγελµατικής περιχαράκωσης, αναιρεί την έννοια της εξειδίκευσης και όσον αφορά το βασικό πτυχίο, αλλά και την περαιτέρω εξειδίκευση (µεταπτυχιακά, διδακτορικά). Και στα παραπάνω έρχεται να προστεθεί η πολυµορφία των πτυχιούχων µηχανικών της Ευρωπαϊκής Ένωσης (βλέπε Παραρτήµατα Ι και ΙΙτου Π.∆. 53/2004) και η αναντίρρητη ανάγκη για προσαρµογή της ελληνικής νοµοθεσίας προς αυτή της Ε.Ε., προκειµένου να διευκολυνθεί η ελεύθερη παροχή υπηρεσιών µεταξύ των κρατών-µελών.\n3. Οι Αγρονόµοι Τοπογράφοι Μηχανικοί από τη σύσταση ακόµα του επαγγέλµατός τους αντιµετωπίζουν πρόβληµα αλληλοκάλυψης του αντικειµένου της εργασίας τους µε τους Πολιτικούς Μηχανικούς «Εν τη ασκήσει του επαγγέλµατος του διπλωµατούχου πολιτικού µηχανικού νοείται συνυπάρχουσα και η εξάσκησις του επαγγέλµατος του αρχιτέκτονος και του τοπογράφου, της ασκήσεως του επαγγέλµατος του δε τοπογράφου εις καθαράς τοπογραφικάς εργασίας» (Νόµος 4663/9-5-1930 (Φ.Ε.Κ. 149 Α)). Επίσης προκειµένου περί απλών αρχιτεκτονικών ή οικοδοµικών εργασιών και µέχρι διώροφον κτιρίων, επιτρέπεται η άσκησις του επαγγέλµατος άνευ χορηγήσεως του τίτλου Αρχιτέκτονος Μηχανικού εις τους συµφώνως τω άρθρω 3 του Νόµου 4663 ασκούντας το επάγγελµα του Τοπογράφου.\nΜε βάση τον παραπάνω νόµο όµως δεν υπάρχουν µόνο προβλήµατα µεταξύ των Τοπογράφων µε τους Πολιτικούς Μηχανικούς και τους Αρχιτέκτονες αλλά και µε τους Υποµηχανικούς (πτυχιούχοι των Σχολείων Εργοδηγών του Ε.Μ.Πολυτεχνείου) και τους αναγνωρισµένους εµπειροτέχνες της εποχής εκείνης. Στην ουσία εκτός του ότι τα δικαιώµατα των Τοπογράφων Μηχανικών «υπάγονταν» στα δικαιώµατα των Πολιτικών Μηχανικών και των Αρχιτεκτώνων, ταυτίζονταν και µε αυτά των Υποµηχανικών και εµπειροτεχνών. Έτσι σήµερα βλέπουµε τοπογραφικά διαγράµµατα να συντάσσονται από Τοπογράφους Μηχανικούς, από Πολιτικούς Μηχανικούς, από Αρχιτέκτονες, από Πολιτικούς Υποµηχανικούς και πτυχιούχους Τοπογραφίας των Τ.Ε.Ι. Αξίζει να σηµειωθεί ότι οι σηµερινοί εργοδηγοί δεν έχουν δικαίωµα εκπόνησης τοπογραφικών µελετών και κατ΄ ακολουθία υπογραφή τοπογραφικών σχεδίων.\nΜε το Φ.Ε.Κ. 168∆΄/2-10-1985 σύµφωνα µε το οποίο µπορούν να εγγράφονται στο Μ.Ε.Κ. (Μητρώο Εµπειρίας Κατασκευαστών) οι διπλωµατούχοι Τοπογράφοι Μηχανικοί, στις κατηγορίες έργων οδοποιΐας, οικοδοµικών, υδραυλικών και λιµενικών έργων, έχουν αλληλοκάλυψη µε τις µελέτες που εκπονούνται από τους Πολιτικούς Μηχανικούς, τους Αρχιτέκτονες στην κατηγορία των οικοδοµικών έργων, των Πολιτικών Υποµηχανικών, των Τεχνολόγων ∆οµικών Έργων στην κατηγορία των οικοδοµικών έργων, των Τεχνολόγων Συγκοινωνιακών και Υδραυλικών έργων στις κατηγορίες οδοποιίας, υδραυλικών και λιµενικών έργων καθώς και των Τεχνολόγων Τοπογράφων στις κατηγορίες οδοποιίας, υδραυλικών και λιµενικών έργων.\nΠηγή: Ειδικότητες Μηχανικών και Επαγγελματικά δικαώματα ΤΕΕ/ΤΚΜ, Μάιος 2006 Θεσσαλονίκη\nΟι αρχιτέκτονες μηχανικοί αντιμετωπίζουν οξύτατο πρόβλημα εργασίας. Χαρακτηριστικό για την κατάσταση είναι το άρθρο του newsbeast.gr Κόκκινο χτυπάει η ανεργία και στους αρχιτέκτονες.\nΠολλοί είναι οι αρχιτέκτονες που επιλέγουν τη λύση της μετανάστευσης στο εξωτερικό ή αποφασίζουν να ασχοληθούν με τη διακόσμηση με την ελπίδα να αυξήσουν τα έσοδά τους. Παραθέτουμε απόσπασμα συνέντευξης στο περιοδικό «Τεχνογράφημα» της κα Δεσποτίδη προέδρου της Πανελλήνιας Ένωσης Αρχιτεκτόνων:\n«Λυπάμαι που το λέω, αλλά στο επίπεδο των μηχανικών και ιδιαίτερα στο αντικείμενο των αρχιτεκτόνων δεν υπάρχει καμία πρόβλεψη (τουλάχιστον μέχρι στιγμής) για ανάπτυξη. Το θεσμικό πλαίσιο λειτουργίας του επαγγέλματος, αλλά και γενικότερα το νομοθετικό πλαίσιο παραγωγής του δομημένου χώρου είναι απαράδεκτο. Γίνονται σοβαρές προσπάθειες εξυγίανσης, αλλά ο τρόπος και ο χρόνος δεν δείχνουν να είναι σύμμαχοι στην ανάπτυξη. Θεωρώ ότι υπάρχουν μεγάλες δυνατότητες απορρόφησης του ανθρώπινου δυναμικού των μηχανικών της χώρας, που κανείς δεν τολμά να τις υλοποιήσει, παρόλο που κατά καιρούς έχουν κατατεθεί ιδέες και έχουν συζητηθεί οι προβληματισμοί. Τα ενεργειακά πιστοποιητικά, οι ρυθμίσεις αυθαίρετων κλπ, δεν είναι δουλειά που θα κρατήσει τους μηχανικούς της χώρας».\nΤο πρόβλημα της ανεργίας είναι έντονο και αυτό αποδεικνύεται από το γεγονός ότι το ΤΕΕ προχώρησε σε ενέργειες ώστε οι άνεργοι μηχανικοί να αποκτήσουν το δικαίωμα εγγραφής στα μητρώα του ΟΑΕΔ ώστε να τύχουν παροχών και δικαίωμα πρόσληψης μέσω προγραμμάτων. Επίσης το ταμείο ασφάλισης των μηχανικών (ΤΣΜΕΔΕ) αντιμετωπίζει οξύτατα προβλήματα. Σύμφωνα με στοιχεία που παρουσίασε ο πρόεδρος του ΤΕΕ κ Σπίρτζης 8000 μηχανικοί αδυνατούν να καταβάλουν τις ασφαλιστικές εισφορές τους ενώ 3800 τεχνικές εταιρείες, όπου απασχολούνται πολλοί πολιτικοί μηχανικοί, αδυνατούν να καταβάλουν τις εισφορές των εργαζομένων.\nΥπερπληθώρα πολιτικών μηχανικών\nΗ Ελλάδα έχει μεγάλο αριθμό πολιτικών μηχανικών. Το πρόβλημα της υπερπληθώρας των πολιτικών μηχανικών επιδεινώθηκε και με τον ερχομό πολλών νέων πτυχιούχων από το εξωτερικό. Χαρακτηριστικά αναφέρουμε ότι το 2006 από τους 1422 νέους πολιτικούς μηχανικούς οι 496 σπούδασαν στο εξωτερικό.\nΑριθμός Πολιτικών Μηχανικών από Ελλάδα\nΑριθμός Πολιτικών Μηχανικών από το εξωτερικό\nΠοσοστό πολιτικών μηχανικών εξωτερικού\nΣε παλιότερη ομιλία του προέδρου του Συλλόγου Πολιτικών Μηχανικών το 2007 είχε αναφερθεί ότι στη χώρα μας τα μέλη του συλλόγου ανέρχονταν σε. Σήμερα υπολογίζεται ότι οι Πολιτικοί Μηχανικοί ξεπερνούν τις 30.000. Ο αριθμός είναι αρκετά μεγάλος αν σκεφτούμε ότι η Γαλλία έχει περίπου 70.000 πολιτικούς μηχανικούς με πληθυσμό 65.000.000 κατοίκους.\nΟι πολιτικοί μηχανικοί πλεονεκτούν με βάση τα επαγγελματικά δικαιώματα\nΑπό τα πιο πάνω στοιχεία προκύπτει το συμπέρασμα ότι αυτοί που πλεονεκτούν με βάση τα επαγγελματικά τους δικαιώματα είναι οι πολιτικοί μηχανικοί. Χαρακτηριστικά αναφέρουμε ότι στο άρθρο 4 του Β.Δ 4663/30 αναφέρεται ότι «ο Πολιτικός Μηχανικός μπορεί να ασκεί το επάγγελμα του Αρχιτέκτονα και του τοπογράφου .Κατά την άσκηση όμως από αυτόν του επαγγέλματος του Αρχιτέκτονα καθορίζεται σαφώς ότι αυτό περιορίζεται μόνο σε αρχιτεκτονικές και οικοδομικές εργασίες και κατά την άσκηση του επαγγέλματος του τοπογράφου σε καθαρά τοπογραφικές εργασίες».\nΑυτό που θα πρέπει να σημειωθεί είναι ότι υπάρχει γενικά μια διαμάχη ανάμεσα στους αποφοίτους Αρχιτεκτονικής και Πολιτικών Μηχανικών. Σίγουρα οι Πολιτικοί Μηχανικοί έχουν το δικαιώματα να εκπονήσουν αρχιτεκτονικές μελέτες όμως στον ιδιωτικό τομέα το θέμα είναι το πόσο αποδοτικός μπορείς να είσαι και γενικότερα το πόσο καλός είσαι σε αυτό που κάνεις. Άρα το δικαίωμα από μόνο του δεν λέει κάτι αν δεν κατέχεις το αντικείμενο της εργασίας σου. Γενικά τα τυπικά προσόντα αν δεν ακολουθούνται και από ουσιαστικά προσόντα δεν έχουν αξία στον ιδιωτικό τομέα.\nΤο θέμα εδώ λοιπόν που τίθεται είναι το πόσο καλά ξέρει να εκπονεί αρχιτεκτονικά σχεδία ή τοπογραφικά συγκριτικά με έναν αρχιτέκτονα ή τοπογράφο.\n▼ 20/06 (77)\nΑρχιτέκτονες και Πολιτικοί Μηχανικοί στην αγορά ερ...\nΩς 36 δόσεις η εξόφληση λογαριασμών στην ΕΥΔΑΠ\nΣχολές ΑΕΙ με διπλά επαγγελματικά δικαιώματα\nΞεκινά σήμερα η υποβολή των αιτήσεων για τη ρύθμισ...\nΜάθημα από το... διάστημα\nΗ Εργοθεραπεία «αντίδοτο» στην ανεργία\nΣε απόγνωση οι αγρότες στην Κρήτη\nΑυτός είναι ο "δράκος" του Γαλατσίου\nΟμαλά οι εξετάσεις στα πειραματικά σχολεία\nΆκουσε για πρώτη φορά στα τρία του χρόνια\nΣτον Άρειο Πάγο προσφεύγουν οι εργαζόμενοι στην ΕΡΤ\n«Είμαι σχεδόν τυφλός από το αριστερό μάτι»\nΔωρεάν οδοντιατρικές εξετάσεις σε παιδιά\nΑυξημένη ζήτηση του τμήματος Διαιτολογίας\nΔώρισε το νεφρό της σε έναν άγνωστο\nΣτις 10 Ιουλίου λήγει η παράταση δημοσίευσης των ο...\nΕπιχείρηση διάσωσης για άνδρα 130 κιλών\nΤελειώνει αύριο η αγωνία των υποψηφίων\nΕκδηλώσεις για την Παγκόσμια Μέρα Ναρκωτικών\nΝιγηριανός επιβιώνει 2 μέρες κάτω από το νερό!\nΠρόγραμμα «Τουρισμός Για Όλους» για 72.000 δικαιού...\nΠοιος ήταν ο «μαφιόζος» James Gandolfini\nΓονείς εξαρτημένων ατόμων στήνουν τη δική τους παρ...\nΑπό αύριο οι αιτήσεις πρόσληψης ωρομισθίων εκπαιδε...\nΟλοκληρώνεται η "μετακίνηση" υπαλλήλων\nΈλεγχοι ΕΦΕΤ κατά την τουριστική περίοδο\nΑυτοκτόνησε πατέρας 8 παιδιών\nΠαρέμβαση Ρακιντζή για ποινή-χάδι\nΤέλος στο... τέλος υπέρ ΕΡΤ\nΣχέδια για Χρηματιστήριο Εμπορευμάτων\nTo μονοθέσιο των φοιτητών\nΕγκαίνια για την Aegeanale 2013\nΠρόταση για απαγόρευση του μπιμπερό στη Βενεζουέλα\nΙΣΑ: Αποπληρωμή ληξιπρόθεσμων οφειλών\nΣυγχωνεύονται κλινικές σε νοσοκομεία\nΘεσσαλονίκη: Ημερίδα για τους νέους\n«Πόλη 12 αστέρων» τα Χανιά\nΡυθμίσεις για τις ποινές των οφειλετών\nΕγκαινιάστηκε ο θεσμός των Σημείων Εξυπηρέτησης το...\nΔωρεάν συμβουλές σε επιχειρήσεις από το Οικονομικό...\nΟΟΣΑ: Η πείνα οφείλεται στη φτώχεια\nΣυναυλία στον κήπο του Βυζαντινού Μουσείου\nΑφιερωμένο στον Καβάφη το Φεστιβάλ Φιλίππων-Θάσου\n«Αναπόφευκτο το δέσιμο στο κρεβάτι»\n«Παιδιά με προσόντα, ταλέντο και φιλοδοξίες οδηγού...\nΣκληρό παζάρι για τις απολύσεις\nΝέα συνεδρίαση του ΣτΕ για την ΕΡΤ\nΣτο διαδίκτυο το εβδομαδιαίο δελτίο τιμών του ΟΚΑΑ\nΠλήθος εκδηλώσεων στο μουσείο της Ακρόπολης\nΠεντάχρονος έπεσε από τον τέταρτο όροφο\nΠροοπτικές και προβλήματα στην Κτηνιατρική\n"Πράσινο φως" για 153 προσλήψεις\nΗ Βιολογία είναι μία επιστήμη με ευρύ φάσμα απασχό...\nΑυξημένα μέτρα της Τροχαίας για του Αγ. Πνεύματος\nΓεννήθηκε το εκατομμυριοστό βρέφος χωρίς AIDS στην...\n5+1 συμβουλές για την παραλία\nΔωροδοκία: Πόσο κακό κάνει στα παιδιά μας;\nΠοιες είναι οι τροφές που καταπολεμούν το άγχος;


Kyoto, Αθήνα - Κριτικές εστιατορίων - TripAdvisor\nΕυρωπαϊκά εστιατόρια με Υπαίθρια τραπέζια για: Θησείο/Μακρυγιάννη\n5 Garivaldi, Αθήνα 117 42, Ελλάδα\nΚαλή Ιαπωνική παραδοσιακή κουζίνα, σε συνδυασμό με εξαιρετική θέα τον Ιερό βράχο της Ακρόπολης των Αθηνών. Λίγο πίσω η διακόσμηση και παραμελημένη αλλά αυτό δεν αλλάζει την καλή αίσθηση που αφήνει το μαγαζί.\nπολυ ησυχος χωρος,με τελεια θεα στην Ακροπολη ,χαμηλη κ προσιτη μουσικη αν κ το αρνητικο ηταν οτι θαπρεπε για μενα η μουσικη ναναι ιαπωνεζικη αντι για ευρωπαικη!\nΑξιόλογο σούσι, ανεπανάληπτη θέα, κακοσυντηρημένος χώρος\nπαραδοσιακη ιαπωνικη κουζίνα, χωρίς gourmet παρεμβάσεις. Λογικές τιμές και πολυ φιλική εξυπηρετηση. Αξίζει το roof garden καθώς προσφέρει απο τις καλύτερες όψεις της Ακρόπολης και του ωδείου ηρωδου αττικού. Μονη παραφωνία που μάλλον ευθύνεται για τις λογικές τιμές ειναι η ελλειπεστατη συντήρηση του χώρου.\nΕυχαριστούμε, pepi m\nΈχει υπέροχη θέα στην Ακρόπολη Το φαι του ειναι επιεικώς μέτριο Ο χώρος που στεγάζεται ειναι παραμελειμενος και η ταράτσα που χρησιμοποιείται το καλοκαίρι ειναι παρακμιακή και θυμίζει ουζερί τρίτης κατηγορίας Για όλο το παραπάνω πακέτο το κοστος του ειναι υψηλό ιδιαίτερα εαν πρεπει να...Περισσότερα\nΤο Best σούσι στην πόλη, με την καλύτερη θέα.\nΣούσι με εκπληκτική θέα!\nΥπέροχη θέα-όχι και τόσο ωραίο roof garden.\nΑποθηκευμένες από την άποψη\nΦρέσκο σούσι, καλή θέα, λίγο παράξενο περιβάλλον\nΔιεύθυνση: 5 Garivaldi, Αθήνα 117 42, Ελλάδα\nΑριθμός τηλεφώνου: +30 21 1401 8529


Lighthouse Sessions: Ο Νίκος Ξυδάκης στον Φάρο του ΚΠΙΣΝ | Τέταρτο\nHome / ΑΚΟΥΩ / Lighthouse Sessions: Ο Νίκος Ξυδάκης στον Φάρο του ΚΠΙΣΝ\nΗ σειρά μουσικών εκδηλώσεων Lighthouse Sessions επιστρέφει στο Κέντρο Πολιτισμού Ίδρυμα Σταύρος Νιάρχος (ΚΠΙΣΝ).\nΣτην πρώτη συναυλία των Lighthouse Sessions για το 2022, δύο συνθέτες διαφορετικής γενιάς, με διαφορετικά σημεία εκκίνησης, αναζητούν κοινούς κώδικες ενώνοντας τη διαχρονική αξία της παράδοσης με τη δημιουργική ανησυχία του σήμερα.\nΚυριακή 23 Ιανουαρίου 2022 στις 21:00\nΗ συναυλία θα πραγματοποιηθεί παρουσία κοινού, και θα είναι διαθέσιμη live snfcc.org/NikosXydakis | Facebook | Instagram | YouTube\nΣημεία προπώλησης: ηλεκτρονικά: ticketservices.gr | τηλεφωνικά: 210 7234567 (Ticket Services)\nΕισιτήρια: Γενική είσοδος 10 ευρώ, Μειωμένο 5 ευρώ\nΜειωμένα εισιτήρια των 5€ δικαιούνται φοιτητές, άτομα ηλικίας 65+, παιδιά και νέοι έως 18 ετών, άνεργοι, ΑμεΑ με τον συνοδό τους, πολύτεκνοι και κάτοικοι του Δήμου Καλλιθέας. Τα παιδιά μπορούν να καθίσουν με μειωμένο εισιτήριο, μαζί με τους συνοδούς τους, σε κάθε ζώνη. Οι κάτοχοι μειωμένου εισιτηρίου την ημέρα της συναυλίας θα πρέπει να επιδείξουν ταυτότητα και το απαραίτητο δικαιολογητικό (φοιτητικό πάσο, κάρτα ανεργίας, κάρτα πολυτέκνου, έγγραφο πιστοποίησης αναπηρίας, λογαριασμός ΔΕΚΟ για κατοίκους Καλλιθέας).


Absent Without Leave - Faded Photographs - Mix Grill: Μουσική - Θέατρο - Cinema\nΤο τρίτο άλμπουμ του Absent Without Leave αποτελεί μια ιδιαίτερα αξιόλογη πρόταση, όχι μόνο ως καλλιτεχνικό έργο αλλά και σαν αντικείμενο που αξίζει να έχει κανείς στη δισκοθήκη του.\nΔευτέρα, 06 Ιουνίου 2011 18:15\nΠίσω από το όνομα Absent Without Leave κρύβεται ο Γιώργος Μαστροκώστας, ένας δημιουργός που βρίσκεται σε δράση από το 2001. Στη δεκαετία που μεσολάβησε μέχρι σήμερα έχει καταφέρει πράγματα που πολλοί θα ζήλευαν: έχει κυκλοφορήσει δύο άλμπουμ, διάφορα EP, έχει συμμετάσχει σε διεθνείς συλλογές και έχει συνεργαστεί, στο στούντιο αλλά και στη σκηνή, με μερικά από τα μεγαλύτερα ονόματα του μουσικού χώρου στον οποίο κινείται. Και τώρα έρχεται με το τρίτο άλμπουμ του να μας χαρίσει άλλη μια πολύ ενδιαφέρουσα δουλειά, με τίτλο Faded Photographs, η οποίο κυκλοφορεί από το δικό του ανεξάρτητο label, Sound In Silence Records.\nΑν σας αρέσουν οι ταμπέλες, εδώ έχουμε να κάνουμε με ένα αμάλγαμα από post rock, shoegaze, ambient και dream pop στοιχεία. Επειδή, όμως, δε μου πολυαρέσει να μιλάω για μουσική απλά αραδιάζοντας ετικέτες και επειδή οι συγκεκριμένοι όροι ίσως μπερδέψουν τους πολλούς, ουσιαστικά εδώ έχουμε να κάνουμε με οχτώ μεγάλες χρονικά οργανικές συνθέσεις, οι οποίες στήνονται από μια πληθώρα μουσικών οργάνων. Ο ίδιος ο Μαστροκώστας χειρίζεται διάφορες κιθάρες, μπάσο, πλήκτρα, προγραμματισμό, μεταλλόφωνο, μελόντικα και άλλα, ενώ τον συνδράμουν σε διάφορα ακόμα όργανα (μπάντζο, τύμπανα, κρουστά, βιολί, τσέλο, μεταξύ άλλων) πολλοί φίλοι του από διάφορες χώρες – να πώς διευκολύνουν οι ραγδαίες τεχνολογικές εξελίξεις τη σύμπραξη μουσικών, όταν αυτοί δεν μπορούν να βρίσκονται στο ίδιο δωμάτιο.\nΟι συνθέσεις του Γιώργου Μαστροκώστα ξεκινούν συνήθως λιτά, με ένα κιθαριστικό άρπισμα ή κάποιους απροσδιόριστους θορύβους, για να εξελιχθούν αργά, χτίζοντας ηχητικά τείχη αλλά και αφήνοντας χώρους στους οποίους τα όργανα «πάλλονται» εκατέρωθεν του αρμονικού κέντρου. Τα αποτελέσματα προκύπτουν κατά περίπτωση υπνωτιστικά (How The Winter Comes), νοσταλγικά (Old Memory Tapes, Faded Photographs) ή και πιο ρυθμικά και αισιόδοξα (Balloons In The Sky). Σε κάθε περίπτωση, ο υπομονετικός ακροατής βγαίνει κερδισμένος καθώς τα ηχοτοπία των Absent Without Leave λειτουργούν με δύο τρόπους: είναι αρκετά συγκεκριμένα για να τον ταξιδέψουν αλλά και αρκετά αφηρημένα ώστε να επιτρέπουν πάνω τους προσωπικές «προβολές».\nΟ Γιώργος Μαστροκώστας απολαμβάνει σαφώς μεγαλύτερη αναγνώριση στο εξωτερικό απ’ ό,τι στη χώρα μας. Προσωπικά εύχομαι να τον ανακαλύψουν περισσότεροι συμπατριώτες του – και μια καλή ευκαιρία για να γίνει κάτι τέτοιο είναι το Faded Photographs, το οποίο αποτελεί μια ιδιαίτερα αξιόλογη πρόταση, όχι μόνο ως καλλιτεχνικό έργο αλλά και σαν αντικείμενο που αξίζει να έχει κανείς στη δισκοθήκη του. Κυκλοφορεί σε μόλις 500 αντίτυπα, κάθε ένα από τα οποία έχει μια διαφορετική φωτογραφία για εξώφυλλο. Αν είστε πραγματικοί μουσικόφιλοι, δηλαδή αναζητείτε τη συγκίνηση ανεξάρτητα από μουσικά είδη, αξίζει να το αποκτήσετε.\nAbsent Without Leave @ Six d.o.g.s 14/12/2010\n2,0 / 10 (σε 2 αξιολογήσεις)\nΝέα / δίσκοι 2011\nΈνας αποχαιρετισμός στον Chris Cornell μέσα από το "Songbook"


IOBE: πρόβλεψη για ανάπτυξη το 2014 | ΠΕΡΙΟΔΙΚΟ ACCOUNTANCY GREECE\nIOBE: πρόβλεψη για ανάπτυξη το 2014\nΤην εκτίμηση ότι το χρηματοδοτικό κενό για τα επόμενα χρόνια αναμένεται να περιοριστεί περαιτέρω μετά τις διαπραγματεύσεις της Κυβέρνησης με τους εταίρους στην Ευρωζώνη για το ελληνικό χρέος διατυπώνει το Ίδρυμα Οικονομικών και Βιομηχανικών Ερευνών (ΙΟΒΕ) στην έκθεσή του για την ελληνική οικονομία που έδωσε σήμερα Μ. Τετάρτη στην δημοσιότητα.\nΤο ΙΟΒΕ υπογραμμίζει στην έκθεσή του πως επιστροφή στην ανάπτυξη από το 2014 είναι πια ένας στόχος εφικτός, ωστόσο σημειώνει πως η επίτευξη μιας ανάπτυξης μεσοπρόθεσμα σταθερής και σε υψηλό επίπεδο δεν μπορεί να επιτευχθεί χωρίς τη δημιουργία συνθηκών που να προσελκύουν τους επενδυτές και χωρίς ουσιαστική αλλαγή του τρόπου λειτουργίας της ελληνικής οικονομίας.\nΤο Ίδρυμα σημειώνει πως ένας από τους παράγοντες που θα καθορίσουν το εάν και πόσο θα αυξηθεί φέτος το ΑΕΠ είναι η δραστηριότητα του τουριστικού κλάδου. Για την ιδιωτική κατανάλωση εκτιμά ότι θα περιοριστεί και φέτος αλλά σε μικρό βαθμό, κατά 1,5-2%, σε αντίθεση με την περυσινή συρρίκνωσή της κατά 6%, ενώ οι περικοπές στις καταναλωτικές δαπάνες του δημόσιου τομέα εκτιμάται ότι θα είναι μικρότερες από ότι το 2013, περίπου 3%.\nΣτο σκέλος των δημόσιων δαπανών για επενδυτικούς σκοπούς, από τα έως τώρα διαθέσιμα στοιχεία υλοποίησης του Προγράμματος Δημοσίων Επενδύσεων το ΙΟΒΕ αναφέρει πως προκύπτει επιτάχυνσή του σε σχέση με πέρυσι, κατά 80% στο πρώτο δίμηνο του 2014. Η συμβολή του δημόσιου τομέα στις επενδύσεις θα ενισχυθεί και από τη μεγαλύτερη δραστηριότητα του ΤΑΙΠΕΔ.\nΣτην έκθεση σημειώνεται επίσης ότι η προώθηση των διαρθρωτικών μεταρρυθμίσεων είναι καθοριστική προκειμένου το παραγωγικό σύστημα της χώρας να λειτουργήσει αποδοτικότερα και να δημιουργήσει θέσεις εργασίας. Η άρση των εμποδίων στη λειτουργία αγορών αγαθών και υπηρεσιών δύναται να συμβάλλει δραστικά στη βελτίωση των συνθηκών ανταγωνισμού στις αγορές.\nΣυγκεκριμένα αναφέρεται ότι τα εμπειρικά αποτελέσματα υποδεικνύουν ότι η εφαρμογή των διαρθρωτικών μεταρρυθμίσεων με αξιόπιστο τρόπο μπορεί σταδιακά να οδηγήσει την οικονομία σε υψηλότερα επίπεδα προϊόντος και απασχόλησης, μέσω της ευκαμψίας στις αγορές και στο σύστημα τιμών που οι μεταρρυθμίσεις αυτές συνεπάγονται.\nΣε ότι αφορά στην ανεργία το ΙΟΒΕ προβλέπει ότι αναμένεται υποχώρησή της το τρέχον έτος, για πρώτη φορά από το 2008. Αυτή η εξέλιξη θα προέλθει από την αναθέρμανση της παραγωγικής δραστηριότητας και διευκολύνεται από τις διαρθρωτικές αλλαγές στην αγορά εργασίας. Συγκεκριμένα εκτιμά ότι η ανεργία το 2014 θα διαμορφωθεί φέτος περίπου μια ποσοστιαία μονάδα χαμηλότερα από πέρυσι, στο 26%.\nΤο ΙΟΒΕ απευθύνει προειδοποιήσεις και για την πολιτική σταθερότητα. «Ο τρέχων εκλογικός κύκλος δημιουργεί αβεβαιότητα και έχει οδηγήσει σε αναμονή επιχειρήσεις και νοικοκυριά για τη λήψη ορισμένων αποφάσεων», σημειώνεται στην έκθεση , ενώ προστίθεται πως η επιχειρηματικότητα συνεχίζει να συναντά και άλλα εμπόδια ή ανασταλτικούς παράγοντες στην επενδυτική δραστηριότητα, όπως η χαμηλή ζήτηση, το μεταβαλλόμενο φορολογικό σύστημα, οι περιορισμοί εισόδου και οι στρεβλώσεις στην ανταγωνιστική λειτουργία σε κλάδους και επαγγέλματα.


Συγκίνηση αλλά και αντιδράσεις στην Κλεισούρα για τον ενταφιασμό 573 πεσόντων του ’40 (pics) - Newsbomb - Ειδησεις - News\nΕΘΝΙΚΑ 12/10/2018 17:42\nΚλεισούρα | Πεσόντες: Έπειτα από σχεδόν επτά δεκαετίες, οι 573 Έλληνες που έπεσαν ηρωικά μαχόμενοι κατά τον ελληνοϊταλικό πόλεμο του 1940 ενταφιάστηκαν την Παρασκευή (12/10/2018) στο Στρατιωτικό Κοιμητήριο της Κλεισούρας, σε μια συγκινητική τελετή.\nΣύμφωνα με πληροφορίες από το epiruspost.gr, sτη νεκρώσιμη τελετή χοροστάτησε ο Μητροπολίτης Αργυροκάστρου Δημήτριος και παρέστησαν η Πρέσβης της Ελλάδας στα Τίρανα Ελένη Σουρανή, ο Ακόλουθος Άμυνας της Ελληνικής Πρεσβείας Συνταγματάρχης Χρήστος Μπακιρτζής, ο Συντονιστής της ομάδας εργασιών πεδίου Νίκος Κύργος, ο Πρόεδρος του ΚΕΑΔ Βαγγέλης Ντούλες και ο Πρόεδρος της Ομόνοιας Βασίλης Κάγιος.\nΕιδικότερα, ο πρόεδρος της Ένωσης Τέκνων, Συγγενών και Φίλων Πεσόντων κατά το Έπος 1940-41 και πρώην υπουργός Γιώργος Σούρλας, σε ανακοίνωσή του καταλογίζει ευθύνες στο υπουργείο Εξωτερικών και την Πρεσβεία της Ελλάδας στα Τίρανα.\nΟ ίδιος χαρακτηρίζει, παράλληλαμ τον αποκλεισμό των συγγενών «αδιανόητο, πρωτόγνωρο και απάνθρωπο».\n«Τα παιδιά και οι συγγενείς των πεσόντων πληροφορούνται μόνο από δελτία τύπου του υπουργείου Εξωτερικών ότι γίνονται τελετές ενταφιασμού, χωρίς όμως να καθίσταται εφικτή η παρουσία τους σε μια τελετή που καρτερικά περίμεναν επί 78 ολόκληρα χρόνια», προσθέτει ο κ. Σούρλας.\nΚαι συμπληρώνει: «Απαιτείται σεβασμός στη μνήμη των πεσόντων και τον πόνο των παιδιών και των συγγενών τους. Είναι προφανές ότι η ηγεσία του Υπουργείου Εξωτερικών αδυνατεί να αντιληφθεί ότι το θέμα αυτό δεν προσφέρεται για εκμετάλλευση».\nΜια μακρά κι επίπονη διαδικασία\nΣύμφωνα, πάντα, με το epiruspost.gr, όλα ξεκίνησαν τον Ιανουάριο του 2018, με την εκταφή περισσότερων από 600 Έλληνες που είχαν ενταφιαστεί στην περιοχή Ντραγκότι. Τόσοι περίπου αναφέρονταν και στα Ιταλικά αρχεία που μαζί με άλλα ιστορικά ντοκουμέντα αποτέλεσαν τον οδηγό.\nΠριν από λίγο καιρό τα οστά των εκατό πρώτων είχαν μεταφερθεί και ενταφιάστηκαν στο στρατιωτικό νεκροταφείο στους Βουλιαράτες, το μοναδικό που είχε αναγνωριστεί από τις αλβανικές Αρχές.\nΩστόσο, Ελλάδα και Αλβανία κατέληξαν σε συμφωνία και έτσι αποφασίστηκε ο ενταφιασμός των πεσόντων στο στρατιωτικό νεκροταφείο στην Κλεισούρα, το οποίο παρέμενε κενό για περίπου μία δεκαετία.\nΣημειώνεται πως το συγκεκριμένο κοιμητήριο είχε κατασκευαστεί κατόπιν πρωτοβουλίας του Αρχιεπισκόπου Αναστάσιου.\nΜε πληροφορίες και φωτογραφίες από το epiruspost.gr